
Mo Tighean Dubh. 

b MS nighean dubh, tha bòidheach dubh, Mo nighean dubh na tréig mi; 

Ged theireadh càch gu bheil thu dubh, Cho geal 's an gruth leam fhéin thu. 

Rann—Do shùilean mar na dearcagan, Do ghruaidh air dhath na céire, 
D.C. 

Tha cùl do chinn air dhreach an fhithich; 'S gràdh mo chridhe féin thu. 

















2) Moch là Coinnle anns a' mhaduinn, 
Am leabaidh 's mi gun éirigh, 
Gu 'm facas òigh an taice rium 
'S a gnùis ro dhreachmhor, ceutach. 


S Tòisichidh mi aig do chasan 
Chum do mhaise leughadh : 
Di-dòmhnuich a' dol an Chlachan 
Bean do dhreach cha léir dhomh 

4 Thig stocaidh gheal air rogha dealbhadh 
Air do chalpa glé-gheal ; 
Brògan barra chumhann, 's bucaill airgid : 
Oigh air dealbh na gréin thu ! 


Ol 


Seang chorp fallan mar shneachd meallain 
No mar chanach sléibhtean ; 

Mar fhaoileag cladaich ri la gaillionn 
Air chuan mara 'g éirigh. 


6 'S math thig gùn 'san fhasan duit 
Cho math 's a tha 'n Dùn-Eideann ; 
Mu d' mheadhon caol 'ga theannachadh 
'Sa chamhanaich 's tu 'g éirigh. 


Tha cùl do chinn air dhreach an fhithich ; 


~] 


Do ghruaidh air dhath na céire : 
Do shùilean mar na dearcagan ; 
'S gràdh mo chridhe féin thu. 


ao 


Sùil chorrach, ghorm fo chaol mhala 
Bho 'n tig an sealladh éibhinn, 
Mar dhealt camhanaich 'san earrach, 

'S mar dhriùchd meala céitein, 


9 Tha 'falt dubh dualach, trom neo-luaidhte, 
'N ceangal sguaib air m' euchdaig ; 
Gur b^idheach e mu d' chluasaibh 


'S cha mhios' an cuailean bréid e. 


10 Cha dean mi tuilleadh moladh ort ; 
O, 's tu mo rogha céile ! 

'S ann ort a tha 'n cùl fàinneagach 

Mar sud 's am bràighe glé-gheal. 

11 Is olc a rinn do chàirdean orm, 
Ts rinn iad pàirt ort féin deth, 
'Nuair chuir iad 4s an dùthaich thu, 
'S mi 'n dùil gu 'n dèanainn feum duit. 


12 'S ged nach dèan mi fìdhleireachd, 
Gu 'n dèanainn sgrìobhadh 's leughadh ; 
'S a Naile ! dhèanainn searmoin duit 
Nach tàlaicheadh neach fo 'n ghréin ort. 


FHOLSSS 


Oran do Farla Bhraid-Albann. 

Deoch -slàint' an Iarla, Cuir dian 'nar caraibh i; 

'S ma gheibh sinn làn i, Gu'm fàg sinn UH É B 

Nuair thig i òirnne, Gu'm bi sinn ceòlmhor, 

2 'S e 'n t-àrmunn suairce 
A ghluais 4 Bealach leinn, 
'S na sàr dhaoin-uaisle 
R'a ghualainn mar ris ann ; 
O'n dh' éirich sluagh leat 
Gu feum 'sa chruadal, 
A réir do dhualchais, 
Bidh buaidh a dh' aindeoin leat 

Gur deas am fiùran 
Air thùs nan gallan thu ; 
'S cha ghabh thu cùram 
Roimh ghnùis nan aineolach ; 
Le d' chòmhlain ùra, 
'S thu féin 'gan stiùradh, 
Is fir do dhùthcha 


Ri d' chùl mar bharantas. 


'S tu ceann na riaghailt 

A tha ciallach carthannach ; 
Na daoin' a thriall leat, 

Gur briagh am pannal iad ; 
'S tu thog na ciadan 
De shliochd nam Fianntan ; 
'S an àm a' ghnìomha 

Bu dian 'sa charraid iad. 


Ma thig na Frangaich 
A nall do 'n fhearann so, 
Bheir sinne tràth dhaibh 
Ceann-fàth an aithreachais ; 
Théid cuid gu bàs dhiubh, 
'S cuid eile bhàthadh, 
Mu 'm faigh iad bàta 


'S mu 'm fàg iad thairis sinn. 


O'n fhuair sinn gunnachan, 
Gur ullamh ealamh iad ; 
'S cha 'n 'eil gin uile dhiubh 
Nach freagair aingeal duinn ; 
Cha 'n fhaic na curaidhean 
Dol sìos 'na chunnart daibh ; 
'S gur rìoghail urramach 


A dhìoladh fàlachd iad. 

Nuair théid gach treun-fhear 
'Na éideadh ceannardach, 
Le 'n armaibh gleusda 
Cho geur 's bu mhath leinn iad, 
Bithidh iomadh creuchdan, 
Le 'm buillibh beumnach ; 
Cha leigheas léigh iad 
'S cha ghléidh e 'n t-anam riu. 


'S i sin a' gharbh bhratach 
A dh' fhalbh o 'n bhaile leinn ; 
'S iad fir Bhraid-Albann 
Gu dearbh a leanas i : 
Fir ùra chalma 
Tha lùghmhor meanmnach ; 
Ma dhùisgear fearg orra, 
Is mairg a bheanas daibh. 


Tha connspuill àraidh 

A bràigh Ghlinn-falaich leinn, 
A fhuair buaidh-làrach 

'S gach àit' 'n do tharruing iad ; 
Le luchd an làmhaich 
Ri uchd an nàmhaid 
Bidh cuirp 'san àraich 

Air làr gun charachadh. 


Nuair thog iad stròl, 
'S na fir mhòra tarruing ris, 
'S o 'n fhuair iad eòlas 
Air fòghlum cabhagach, 
Cha 'n fhaicear còmhla 
De ghaisgich òga 
Am feachd Righ Deòrsa 
Aon phòr thug barrachd orra. 


N 

Tha 'n Samhradh blàth ann 
O 'n dh' fhàg an t-earrach sinn ; 
Ma nì sinn camp, 
'S e bhìos ann fallanachd ; 
Tha nì air gleanntaibh, 
Cha bhi sinn gann diubh ; 
'S gur lìonmhor Gall 
Tha cur àird air aran duinn. 


'S e 'n togail inntinn 

Cho grinn 's a b' aithne dhomh 
Bhi 'n cùirt an rìgh 

Gun bhi strìth ri sgalagachd 
Cha dèan sinn feòraich 
Air tuilleadh stòrais, 
'S cha teirig lòn duinn 

R' ar beò air gearasdan. 


FAILSS 


Duanag an t-Seoladair. 

9 An àm dhuinn dealachadh Di-màirt, 

Gun fhios an tachair sinn gu bràth, 
Gu 'n d' iarr mi gealladh air mo ghràdh 
'S a làmh gu 'm biodh i fuireach rium. 


. n 
S 


Sheall i orm gu h-iochdmhor, caoin, 

'S na deòir a' ruith bho 'sùilean maoth ; 

Gu 'n chuir e saighead gheur 'nam thaobh, 
An gaol a thug mo chruinneag dhomh. 


10 

Tha 'n fhairge 'g éirigh suas 'na smùid 

Is mise 'n ceangal aig an stiùir ; 

Ach chuir e spionnadh ùr 'nam dhùirn 
An rùn a thug mo chruinneag dhomh. 


Shiùbhlainn deas is shiùbhlainn tuath ; 

Dh' fhuilinginn acras agus fuachd ; 

'S cha ghearaininn air smùid a' chuain 
Na 'm buannaichinn a' chruinneag ud. 


Thug i 'dealbh dhomh air an tràigh, 
Is dualan mìn de 'cuailean bàn ; 
Tha sin a' cur 'nam chuimhn' a ghnàth 


An gràdh a thug uo chruinneag dhomh. 


Nuair bhios ise trom 'na suain, 
Bidh mis' air bhàrr nan crannag shuas 
A' pasgadh sheòl 's a' seinn mo dhuain 


10 


Mu 'n luaidh a thue mo chruinneag dhomh. 
e] o 


Is tric mi cuimhneachadh le speis, 


Nuair bha sinn ann an gleann nan geug, 


A h-uile gòraiche gun chèill 


A rinn mi fhéin 's mo chruinneag ann. 


Ged tha mi 'n so air bhàrr nan sìon 

A' sabaid ris a' Chuan-an-iar, 

Cha bhi mi cuimhneachadh mo dhìol 
Nuair ni Catrìona furan rium. 


Ach thusa, ghaoth, tha dol gu tuath, 
Thoir leat mo shoraidh so gu m' luaidh, 
Is innis dhi: ma bhios mi buan, 

Nach caill i 'duais ri fuireach rium. 


A' Bhanarach Dhonn a' Chruidh 

Eis 


Cailin deas donn a' chruidh, Cuachag an fhàsaich. 

2 'S mòr bu bhinne bhi d' éisdeachd, 
'N àm bhi bleoghann na spréidhe, 
Na 'n smeòrach 'sa chéitean, 

Am bàrr géig ann am fàs-choill. 


as 
fha 


Ceòl farasda, fìor-bhinn, 

Fonnmhor, farumach, dìonach 

Sheinn an cailin donn, fìnealt, 
Bheireadh bìogadh air m' àirnean. 


Ot 

Ged a b' fhonnmhor an fhidheall, 

'S a teudan an righeadh, 

'S e bheireadh danns air gach cridhe : 
Ceòl nighean na h-àirigh. 


Tha deirg agus gile 
Gleachd an gruaidhean na finne ; 
Beul mìn mar an t-siris 

D' am milis thig gàire. 


Deud snasta na rìbhinn 

Snaidhte cruinn, mar na dìsnean ; 

Gur h-i 'n donn-gheal ghlan, smìdeach 
Is ro-mhìog-shuileach fàite. 


Chuireadh moill' air do léirsinn, 
Am maduinn-dhriùchd chéitein, 
Na gathannan gréine 
Thig bho 'teud-chul cas fàinneach. 


'S ciatach meallan na gruagaich 
Ri bleoghann cruidh ghuaillfhinn, 
A' toirt tormain air cuachaig 

'S bodhar-fhuaim aig a clàraibh. 


'S taitneach siubhal a cuailein, 

'Ga crathadh m' a cluasan, 

A' toirt muidh air seid-luachrach 
An tigh-buaile 'n gleann-fàsaich. 


A muineal geal, bòidheach, 

Mu 'n iathadh an t-òmar ; 

A dhath fhéin air gach seòrsa 
Chitheadh dòrtadh troimh bràighe. 

11 Dà mhaoth-bhois bu ghrinne 
Fo 'n dà ghàirdean bu ghile : 
Nuair a shìnt' iad gu h-inealt, 

Gu sinean cruidh fhàsgadh. 


12 Gu 'm bu mhòthar mo bheadrach 
Teachd do 'n bhuaile mu eadradh : 
Sèimh, sult-chorpach, beitir, 

'S buarach ghreasad an àil aic'. 


13 Glac gheal a b' àrd gleadhar, 
Stealladh bainne 'n cuaich bhleoghainn, 
Seinn nan luinneag bog, seadhach 
Ann an gobhal na blàraig. 


14 Nuair a thogadh tu bhuarach, 
Cuach is currusan na buaile, 
B' ao-coltach do ghluasad 
Ri guanaig na sràide. 

ROIMH-RADH. 

Theine air bàrdachd nan Gaidheal a 
chruinneachadh 's a thasgadh an leabhraichean mu 
mheadhon na h-ochdamh linn deug, agus leanadh ri sin gus 
an latha 'n diugh, gus, a nis, am bheil meall mòr ann dith. 
Cha b' fhada an déigh tòiseachadh air a' bhàrdachd gus an 
d' thugadh oidhirp air ceòl na bàrdachd sin a thrusadh mar 
an ceudna. Ach cha b' ann gus an aimsir so fhéin a chaidh 
oidhirp a thoirt air an dà dhiubh a nasgadh ri chéile eadar 
da chlàr leabhair. Is beag nach 'eil na chaidh a chur cruinn 
mar so de 'n aon chineal, agus cinealan eile air an dearmad. 
O cheann greis mhaith, 's an còmhnuidh, gheibhear mòran 
fhonn, ceangailte ri 'm bàrdachd fhéin, 'gam foillseachadh 
sna paipearan naidheachd 's na mìosachain Ghaidhealach ; 
ach gu tric, an déigh a' cheud seallaidh orra, leigear air 
dìth-chuimhne 's cha'n fhaicear tuilleadh iad. Air an aobhar 
sin measar ionmholta na fuinn 's na dàin 's na h òrain 's na 
duanagan Gaidhealach a tha sgaoilte mar sin, a thrusadh 's 
a thasgadh 'nam pasganan goireasach. Sin fàth na saothrach 
so: BINNEAS NAM BARD. 
Air an lath 'n diugh tha mòran na 's mò aire air a thoirt 
do bhàrdachd 's do cheòl beul-aithriste na chaidh a thoirt 
riamh roimhe; agus a chionn gu 'm bheil a' mhòr-chuid de 


bhàrdachd 's de cheòl nan Gaidheal de 'n ghnè sin, bithidh 


ROIMH-RADH vi 


Binneas nam Bàrd 'na thaisgeadan mu choinneamh eas- 
bhuidhean an dream sin a tha cnuasachadh eòlais air an 
dàimh a tha eadar bàrdachd is ceòl chinnidhean air leth ; 
agus maith dh' fhaoidteadh gu 'n cuir iad barrachd ùigh an 
ceòl nan Gaidheal air a'cheann so: nach d' rinn ceòl 
nan aimsirean deireannach uiread deargadh air 's a rinn 


e air ceòl chinnidhean eile nan Eilean Breatunnach. 


Anns gach earrann a tha ri tighinn, mar anns an earrann 
so de 'n leabhar, bithidh samhlaidhean sònruichte air gach 
cineal; agus anns an iomlan bithidh iad lìonmhor. Agus, 
a chionn gu 'm bheil, an còmhnuidh, samhlaidhean ùra air 
sean bhàrdachd 'gan toirt am follais, agus solus ùr 'ga leigeil 
a steach air fàs is buaidh ciùil bheul aithriste agus an dàimh 
a tha eadar ceòl chinnidhean air leth, tha e air a mheas 
iomchuidh gun iomradh a thoirt air aobhar an leabhair gus 


an ruigear a' chrìoch. 


FAIOGIVS 


PREFACE. 


HE Poetry of the Scottish Gael has been fairly 
well collected and published in books which 

date from about the middle of the eighteenth 
century onwards ; and the music to which that 
poetry was sung began to be published not much later 
than the first publication of the poems. Tt was only in 
this generation, however, that an effort was made to draw 
them together in book form ; but this effort was expended 
mostly on songs of practically one class. A great number 
of musical items, with their literary correspondents, of 
every class are being continually noted and recorded in 
newspapers and magazines, only to be lost sight of “ 
immediately after their first appearance. The benefit, there- 
fore, of concentrating the best and most typical examples 
of those scattered products of the Gaelic Vocal Muse in 
a handy form will be readily admitted. Tt is this purpose 


which “Binneas nam Bàrd ” is intended to serve. 


Folk Song and Music are now attracting more atten- 
tion than they ever received ; and, as Scottish Gaelic Song 
and Music are, to a very large extent, of the Folk, 
“ Binneas nam Bard ” may be regarded as a storehouse 


of material for the student of Comparative Anthology, 


viii PREFACE 


to whom Gaelic Music should be particularly interesting 
on account of its being, perhaps, less affected by modern 
influence than any other branch of the Folk Music of 
the British Tsles. 

It is proposed that, like Part 1, each succeeding 
part should contain examples of various classes of 
Songs, the whole making a large and representative 
collection. And, as subjects, hitherto unpublished, are 
constantly being unearthed, and new light thrown on the 
development of Folk Music and the relations one to the 
other, of the different national groups, it is considered 
best to defer any treatise which might be thought 


appropriate at' this stage, to the close of the work. 


FAINSS 


CLÀR-AINM. 


A' bhanarach dhonn a' chruidh - - 
A' ghruagach bhanail - - - 

A' ho rò mo Mhàiri lurach - 

Air a' ghruagaich tha mi 'n geall - 


Allt-an-t-siùcair É È e Ù A 


' Am fonn S - 


A' mhaighdean àluinn - 

An t-Eilean Muileach 

Bàs Dhiarmaid O Duimhne - - - - 
Chi mi bàta stigh an caolas 

Chualas sgeul luaineach 's cha bhreug 
Chunnacas bean 'san tùr 'na suidhe 

Cumha Chailein Ghlinn-iubhair - - 

Cumha do Chòirneal Iain Camshron 

Cumha do Mhac Dhonnachaidh Ghlinne-Faochain 
Cumha Ghriogair Mhic Griogair - i - 
Cumha nan iasgairean - - 
Deoch-slàint an Iarla - - - - - 

Dh' éirich mi moch maduinn cheòthar - - 
Duanag an t-seòladair - : - - - - 
Eilidh bhàn - - S d a 

Eisdibh beag ma 's àill leibh laoidh 

Fallan gun dìth thàinig thu 

Garbh is na mnathan - - 


Gu ma slàn do 'n rìghinn òig 


Gu 'm bu slàn do na gillean 


TAOBH 

Gur trom, trom mo cheum - S E 
Hìthillen na hillean ì - - - - 
H4 gur mis' tha air mo leònadh 

Is fada mi m' ònaran - - - 

Là do chaidh Fionn le Fhianntaibh - 
Laoidh an Amadain mhòir 

Latha dhomh bhi 's tigh-òsda - - - 
Latha dhomh 's mi 'n coill nan dearcag - 
Màiri bhòidheach - : - Z 2 
Moch maduinn air Là-Lùnasd - - 

Mo Mhàiri lurach - - - - 

Mo nighean dubh - 

Mo roghainn 's mo rùn 

Nigheanag a' chùil duinn nach fhan thu ? 
Och nan och ! mar tha mise - - - 
Och nan och, na bheil air m' aire - - 
Oran Chloinn Lachainn - - - - 
Oran do Iarla Bhraid-Albann - - - 
O, sud am fonn a chuala mi - - - 
Seinn och ho rò seinn - - 

Seinneam duan a nis do'n mhaighdinn 

'S e mo cheist an gille donn - - - 
*S lìonmhor caraid 's fear daimh 
Smaointean truagh a th' air m' aigne 
Soraidh - - : B 2 : É 
Thug iad mi gu Tigh an Rudha - S 


FAOISS 


78 
68 
32 
59 
15 
21 
82 
53 
63 
48 
97 
99 
55 
85 
34 
70 
53 
102 
80 
95 
72 
68 
36 
41 
70 
111 


BINNEAS NAM BARD. 








Bas Dhiarmaid O Duimhne. 














GLEUS G. 
[See f mare lm M re de dha—d 
s Ea. Say 
—h—— — rr bhair Bee 
a EA EASE A SCiC TÀ ATHA AL MESH 
Rann—Eisd - ibh — beag ma's àill leibh laoidh, Seis—Faill 
An sda drsrsid NG Ar SH A dh GH 
i-— ain — Ye 9— nar 5s —— aa 
EE A DELL aS FSAe a Ai i 
i Ee —9—9- 
ith - ill. ho. robha h6-ro bl sa hùg oirnn ' 6; 
lESmis br raid Jd :— 2: oid 
t-r TS bhe Ch be fhea, 
Wn Beai*r a ISE enn —À 
SS Aoo LOS Goa 
CUTE SL AIE RT RATH SEAGH GEIS 
Rann—Air a' chuideachd chaoimh so ghluais ; Seis—Faill 


Ae Son * 193 de c5 rere mair av 
n ANN N BANN NCUN NEN RAC 


















































Na gag — TEE 
b^ dg i$ Cn SAN 
tins i gen a ousgch SiE-IE cord CH UA rì u 
D S7: cai mae rar nar Sh led Add v: risd 
ger a SE CE AN HE saa NN aD 
Bo aSe N 
z Man /mm 2s nan, TEAM LIA 
billeniorethorrc N Hillind N hug S ro /bÌ or 
a" Sr sm ge gil “asl sl dhed :— 
a aen Ciim ——5— —— — Cen An En << — EB AA Li THEME aA CII 
£24 ti ch aa a a, —- È 
ae oS 


ù, 'S' ma bith - «ill - ean eile chall aisiro ichd: 


o 


~s] 


SIS Gleann-sìth an gleann so r' ar taobh, 


BINNEAS NAM BARD. 


(Oisean a' labhairt.) 
Eisdibh beag ma 's àill leibh laoidh 
Air a' chuideachd chaoimh so ghluais, 
Air Beinn Ghulbain 's Flath na Féinn 
Is Mac O Duimhr' nan sgeul truagh. 


C' uim nach éisdeamaid ri d' laoidh, 
Oisein ionmhuinn 's binne glòir 

Na eòin nan cladach a' caoidhrean, 
No eòin a' choill ri teachd an lò ? 


Latha bha mo Rìgh fialaidh 
Le Fhianntaibh nach b' fhiamhach sgàth 
A' sealg feadh ghleanntan dìomhair, 
Theirinn sinn sìos gus an tràigh. 


Sin chunnaic mo Thriath geal, ùr, 
Bu mhòr iùl measg fheara Fàil, 
Sliseag 'na cuairteig fhìn-ghil, 
'S i naoi fillte teachd gu shàil. 


Rug e oirre 'na bhois fhìor-ghlain, 
'S dh' amhairc e gu bior-shuileach geur ; 
Thomhais e i le chois mhaisich, 
'S b' e fad cuig troighe 's réis. 
An sin do labhair gu fiadhaich : 
“'S e Diarmad rinn so, gun bhréig, 
'S cha 'n aon neach de chathan Chormaig 
No de cholgarraich na Féinn.” 


Dh' éitich mo Rìgh-sa gun bhréig 
Nach gabhadh e béidh no deoch 
Gus am faicteadh gnùis an fhéinnidh, 
Ma bha 'n Eirinn nan long phort. 


Far am biodh faoidh fhiadh is lon— 
Gleann an tric an robh an Fhiann 
An oir 's an iar an déigh nan con. 

An gleann so fo Bheinn Ghulbain ghuirm ; 
Is àillidh tulaichean fo 'n ghréin, 

Nior b' ainneamh a shruthain gu dearg 
An déigh shealgadh Fhìnn na Féinn. 


Chuir sinn ar gadhair fo 'n t-sliabh, 

'S fo 'n choilltich ro dhìomhair, chaoin, 
An déigh fiadh-chat nan càrn, 

'S gu 'n cluinneadh e 'n sgàirn 's an gaoir. 


Shuidhich Fionn—s bu mhòr a chealg— 
Air Mac O Duimhne bu dearg lìth 
Dol do Bheinn Ghulbain a shealg 
Tuirc nach faodadh airm a chlaoidh. 


Chual an laoch nach b' fhann am blàr 
Gaoir an àird ri slios an t-sléibh, 
Agus labhair e r' a mhnaoi : 
“ Cha 'n éisd mi gadhair na Féinn.” 


( Gràinne.) 
“A Dhiarmaid, éisd-sa na gadhair, 
'S nach eil ann ach faghaid bréige ; 
'S deacair t' earbsainn ri Mac Cumhail ; 
Leis is cumha bhi gun chéile.” 


(Diarmad. ) 
“Ciod e! cha 'n éisd mi na gadhair, 
'S taghlaidh mi gach faghaid sléibh ; 
Bu nàr na 'n leiginn mo shealg dhìom 
Air son an-rùin Rìgh na Féinn,” 


“Cha d' fhàs mi riamh a'm chrìonaich chrithinn ; 
'S a' chreig is ionann mo rùn-sa ; 

Cé a shealladh air Gràinne le toigh 
Na 'm fàsadh Diarmad 'na mheall ùnaich ?” 


“B' e mo mhiann a bhi 'n cois na seilge 
An tòir air torc a' chraois uamhuinn ; 
Le spionnadh làmh is cobhair chon 
'S tric a leag mi 'n lon 'na luathas.” 

( Oisean.) 
Shuas air aodann Beinn Ghulbain 
Dh' fhalbh Mac O Duimhne le ceum àrd ; 
Bu dubhach 's bu chràiteach Gràinne, 
'S i 'n dùil nach tilleadh e gu bràth. 


Shil a deòir mar fhras na maidne ; 
Mar cheò ghlas bha dà shùil ; 


(Cràinne.) 
“ Cha 'n fhaic mi tuillidh Diarmad ; 
Tha m' anam dian an déigh mo rùin.” 


“ Mhic Cumhail, bi bàigheil ri m' leannan ; 
Cha bheannachd dhuit m' aighear a chlaoidh ; 
Nochd t' uaisle mar bu dual, 
'S na buin-sa cruaidh ri m' ghaol.” 


Thàinig Diarmad gus a' ghleann 
Gu Féinn ainmeil Innse Fàil ; 
Is b' ait an sealladh le Fionn 
Aig thighinn 'nan cionn 's 'nan làimh. 


B' i Beinn Ghulbain leab' an tuirc, 
A bha tric fo chosaibh fhiadh, 

'S am minic chluinnteadh farum faghaid, 
'S donnal ghadhar dian. 


Shuidhich Fionn—s bu dearg a leac — 
Mu Bheinn Ghulbain ghlais an t-sealg ; 


( Fionn.) 
“Fair, a Dhiarmaid, air an torc ”— 
( Oisean.) 


'S mòr an lochd a rinn an fheall. 


'G éisdeachd ri con-ghaoir nam Fiann, 
An ear 's an iar a' teachd 'nar ceann, 
Dhùisg an an-bheist as a suain 
'S dh' imich i uainn air a' ghleann. 

Leig iad rithe na deagh ghadhair— 
Gadhair Fhinn is fheara na seilge— 

Thug iad a' mhuc a bhàn le leadradh, 
'S na sàir-choin gheala 'ga teumadh. 


Chuir iad ri faicsinn nan laoch 

Seann torc nimhe nam fraoch borb ; 
Bu tréine ghàinne na 'm fiodh ; 

'S bu ghéire fhriodh na 'n gath-bolg. 


Seann torc dìomhair a tha 'n sud 
Làn de fhuil alluidh 's de ghuin ; 


( Fionn.) 
“ A Dhiarmaid Mhic O Duimhne fhéil, 


Lean-sa féin an an-bheist ulc.” 
(Oisean. ) 
Lean an laoch bu talmhaidh làmh, 
An an-bheist a b' àirde friodh ; 


Charaich e chuige 's 'na dhail 
Mar fhuaim tuinne 'n àirde lith. 


An t-sleagh o 'n bhois bharr-ghil bhàin 
Chuir esan 'na dhàil g'a lot ; 

Do bhris e 'n crann air 'na thrì 
'S gun aon mhìr dheth bhi 'san torc. 


Tharruing e 'n t-sean lann a truaill, 

Leis am buidhnteadh buaidh 's gach blàr ; 
Thorchrar le O Duimhn a' bhéist 

'S thàinig e féin uaithe slàn. 


Do luidh sprochd air Flath nam Fiann 
Is shuidh e siar air a' chnoc ; 
Leis-san cha bu turus àidh 
Diarmad a theachd slàn o'n torc. 


Air bhi dha tamull 'na thosd, 
Labhair e's su 'm b? olc ri radh— 

( Fionn.) 
“ A Dhiarmaid, tomhais an torc ; 
Cia lìon troigh o shoc g' a shàil ?” 


( Oisean.) 


Riamh cha d' éitich aon ni do 'n Fhéinn 
A chuir iad r' a ré 'na dhàil ; 
Thomhais e 'n torc air a dhruim, 
'S thàinig e féin uaithe slàn. 


( Diarmad.) 
“ Sè troighe deug de fhìor thomhas 


A tha 'n druim na muice fiadhaich.” 
( Fionn.) 


“Cha 'n e sin idir a tomhas ; 
Tomhais a, rìs 1, a Dhiarmaid.” 


“ A Dhiarmaid, tomhais a rithis 
'Na aghaidh, gu min, an torc; 

'S is leat-sa do rogha athchuinge 'ga chionn, 
'Ille nan arm rinn-gheur goirt.” 


(Oisean. ) 


Thomhais e, 's bu mhòr a sgàth, 

Mac O Duimhne, dhoibh an torc ; 
'S ghuin am friodh nimhe garg 

Bonn an laoich bu gharbh 'san trod. 


Do thuit e 'n sin air an t-sliabh, 
Mac O Duimhne, ciabh nan clearc ; 
Aon laoch fuileachdach nam Fiann, 
Air an tulaich siar o'n teach, 


Bha fhuil a' ruith o chorp caoin 
Mar shruth caol o fhuaran àrd ; 

Bu truagh bhi faicsinn a leòin 
Gun chionta no gò fo chràdh. 

Ged bu deirge ghruaidh na 'n t-subh 
Bhiodh air uilinn chnuic 'san fheur, 

Dh' fhàs iad gu dubh-neulach uain 
Mar neul fuar air neart na gréin. 


(Diarmad. ) 
“ Aon deoch a nis a d' chuaich, Fhinn, 
Fhir nam briathran binn subhach ; 
O 'n dhoirt mi mòran de m' fhuil, 
Thoir deoch as an fhuaran chugam.” 


( Fionn.) 
“Dé, cha tabhair mi dhuit deoch 
A choisgeas do ghoimh no t' ìota, 
'S nach d' rinn thu riamh do m' leas 
Nach d' rinn thu fa-dheòigh do m' mhì-leas.” 


(Diarmad.) 
Dec haidarinnim Mt fairmh leass rram hh 
Thall no bhos, an ear no 'n iar, 
Ach Gràinne dh' fhalbh am bruid 


Nuair a bhris i orm mo bhriathar.” 


“ Aon deoch, etc.” 
( Fionn.) 
“Dé, cha tabhair, etc.” 
(Diarmad.) 

“ Am bu chuimhne leat latha Shuibhne— 

Cha 'n eil fàth a bhi 'ga chuimhneach— 
Do mharbhas trì is ochd ceud duit 

Le misg chothann 's le m' gheur chuinnsear ?” 


“ Aon deoch, etc.” 
( Fionn.) 
“ Dé, cha tabhair, etc.” 
(Diarmad.) 

“ Am Brugh-chaorainn bha thu 'n làimh ; 

O, Fhinn bu mhaith dhuit mi féineach 
Nuair a bha 'n Deud-gheal 'gad ghuin, 

'S tu an éiginn 'san teugbhoil.” 

“ Aon deoch, etc.” 
(Fionn.) 
“ Dé, cha tabhair, etc.” 


(Diarmad.) 


“ Là eile bu mhaith dhuit mise, 

An tigh Teamhra 's tu 'm mòr iomgain, 
Bu mhi an cosgarrach 'sa bhail, 

'S mi 'gad chosnadh as gach iorguill. 


“ Aon deoch, etc.” 
(Fionn.) 


“ Dé, cha tabhair, etc.” 


(Diarmad.) 


“ Tri mic Innse-tìr-fo-thuinn, 
Mharbh mi iad uile d' an aindeoin ; 
'S dh' ionnail mi 'nam fuil thu steach, 
Ged chlaoidh thu mi le ainiochd.” 


“ Aon deoch, etc.” 
(Fionn.) 
“Dé, cha tabhair, etc.” 


Na 'm bu chuimhne leat là Chonaill, 
Bha Cairbre romhad 's a mhuinntir, 
Thu féin is an Fhiann a'd dheaghaidh— 
O ! 's truagh m' aghaidh gu Beinn Ghulbain.' 


“ Na 'm biodh fios aig mnai na h-òighe — 
Mise sheòladh anns an lùib so, 
Bu tùrsach am fir 'nan adhart— 
O!'s truagh m' aghaidh gu Beinn Ghulbain.” 


“Gur mise Diarmad an Iubhair, 
Chonnachd is Bhuidh is Bheura ; 

'S mi dalt Aonghais a' Bhrogha, 
Neach air an robh rogha deilbhe.” 

“'S mi dalt Aonghais a' Bhrogha ; 
Bheirinn toghaidh do gach urchair ; 
Thug bàrr air gach fear le faghaid— 
O! 's truagh m'aghaidh gu Beinn Ghulbain.” 


“'S mi seabhag shùil-ghorm Fas-ruaidh ; 
Leam a bheirteadh buaidh 's gach blàr ; 
O ! 's truagh mo thorchairt le muic 
Mu thulaichean a' chnuic so tà.” 


( Fionn.) 
“ A Dhiarmaid, 's truagh leam do chor ; 
'S truagh leam Gràinne bhi 'gad chaoidh ; 
'S truagh an gnìomh a rinn an torc ; 
'Gam chaoidh-sa cha bhi Gràinne àilld.” 
(Diarmad.) 
“'Gad chaoidh-sa cha bhi Gràinne àilld ; 
Ged 's ann gu bàs a théid mi 'n nochd 
'S aithne dhi cleas nan lùb ; 
A'd iùl-sa cha téid 'ga toil.” 


“ Tha a gaol domh daingeann mar chrios ; 
Tha a misneach mar Ghulban àrd : 
Ge mòr a h-osnadh, cha leig fios, 
Ged thuit mi le slig mo namh.” 
(Oisean.) 
“C6 so tighinn mar cheò, 
'S a deòir a' sruthadh gun chàird ! 
C6 ach Gràinne 's binne glòir : 
Ainnir, cha bheò do d' ghràdh.” 


Thuit Gràinne gun chabhair a h-àidh 
Air gnùis àillde Dhiarmaid dhuinn : 

Stad a chreuchd bha dòirteadh fhuil : 
Truagh a' bhuil an là sin duinn ! 


Do thiodhlaic sinne fa-dheòigh 
Le cumha, le bròn, 's le snidh, 
Aon mhacamh fuilteach nam Fiann 
Air an tulach siar fo lic. 

Nuair chunnaic Gràinne fhuil 
'S gu 'n do chuireadh e fo 'n làr, 
Chaill i h-aithne is a gnè , 
'S thuit i an neul air a' bhlàr 


Nuair dh' aithrich i as a pràmh 
Sheinn i le cràdh is le bròn 
Cliù Dhiarmaid bu ghile snuadh, 
Sìos gu duainidh air an lòn. 


(Gràinne.) 
“Tha leabaidh déis anns a' charraig ; 
Bha Fionn 'ga farraid ré bliadhna ; 
Tha sruth os a ceann de shàile, 
'S cha fhliuchadh mo ghràdh-sa, Diarmad.” 


“OS i sin an leab an robh 'leadan, 
A thogadh teugbhoil fiadhaich ; 
Am fear nach do smaointich eagal 
Roimh cheilear nan con 'san t-sliabh ud.” 
(Oisean.) 
Ochòin ! b' i sin uair a' cheusaidh ; 
Gur goirt 's gur geur dhomhs' a h-iarguin— 
(Gràinne.) 
“ Do ghormshùil a bhi gun léirsinn, 
Fhir a b' éibhinn beul is briathran. 
“Gur tu mac peathar an Ard-righ, 
Bha gu bàghach, àghmhor, fialaidh ; 
O, 's truagh a chuir e gu bàs thu 
Gun chion-fàth, a ghràidh, a Dhiarmaid.” 


“ Bu tu aon laoch feara Fail 

A dh' fhaotainn buaidh-làir an còmhraig : 
Thug bàrr orra uile 's gach cluiche, 

'S a thug an subhachas 's an sòlas.” 


“ Bu ghile do chneas na 'n canach, 
No ùr shneachd an gleanntaibh caola ; 
Thug do chruth bàrr air an t-sluagh, 
Fhir bu deirge gruaidh na 'n caorann.” 

“ Bu ghuirme do shùil na 'n dearcag 
Air uilinn nan leacann àrd ; 
Bu chiùine iomairt do rosg 


No 'n sèimh osnadh air feur fàir.” 


“ Bu ghile do dheud na 'n gagan 

A bhiodh air crathadh feadh an là ; 
'S bu bhinne fuaim do bheòil 

Na ceòl eòin choillteach, 's gach clàr.” 


“ Mar dhrillsean na gréine t' fhalt 
Amlubach, casarlach, àrbhuidh ; 

Tha do chneas cho mìn 's an cobhar, 
Fhir a b' fhoghainnteach 's gach àite.” 


“'S dubhach mi gun iolach shòlais, 
Ach tùrs is bròn a' sìor éigheach ; 
A' chruit chiùil is binne mire 
Cha dùisg mo chridhe gu éibhneas.” 


“ Thuit m' aigne 'san aigeal stuadhach, 
Gun chlos, gun suaimhneas a' gàirich, 
A sìor chuimhneachadh do nòsan— 
Och, mo threaghaid bhròin,'s mi gun àbhachd ! 


“Cha chluinn mi tuillidh do chòmhradh 
A b' éibhniche na ceòl fidhill, 
No 'n smeòrach 'sna gleanntaibh fàsach ; 
'S dubh dh'fhàg thu gu bràth mo chridhe.” 


“Cha 'n fhaic mi na 's mò do ghnùis 

No dealradh do shùl ghuirm shoitheimh ; 
Ochòin ! 's mi fo thuilteach gàbhaidh, 

Cha 'n éirich gu bràth ort solus.” 


“Ts dorcha do bhuthainn fo 'n fhòid, 
Is cumhann reòt do leabaidh lom ; 
'S cha dealraich a' mhaduinn gu bràth 
A dhùisgeas mo ghràdh an sonn.” 

“ Ach folaichte choidhche 'san ùir, 
Mhiannaicheadh gach sùil do chiabhag ; 
Beannachd leat féin is le d' àille, 
A nis is gu bràth, a Dhiarmaid.” 


(Oisean.) 


Dh' ullaich gach filidh a chlàrsach 

A sheinn molaidh do 'n làn laoch chiùin 
Gu du-bhrònach 's gu ro thioma 

Ceòl, 's bu snitheach fann gach sùil. 


(Na filidhean.) 


“Gu ma h-àdhmhor thusa, Dhiarmaid, 
Fhir a b' fhèarr briathar is àdh 
De na tha am Fianntachd Eireann : 


'S an-éibhinn an diugh ar gàir ” 


“Bha do neart mar thuilteach uisge 
A' dol sìos a chlaoidh do nàmh 

An cabhaig mar iolair nan speur, 
No steud-éisg a' ruith air sàil.” 


“ A thriath Bheura, b' àille leadan 

Na aon fhleasgach tha 'san Fhéinn, 
Gu ma sàmhach a robh t' òr-chul 

Fo chudtrom an lòin gach ré.” 


« Naoi Simòicha/nithaicearich u$airic huaim 
Air an éireadh stuadhan àrd ; 

No 'n doire ri sealg an fhéidh, 
No 'm blàr cheud a' sgathadh chnàmh.” 


“Cha mhò chluinntear mal do bheòil 
A bu bhinne na glòir nan eun, 

An tigh Teamhra gu là bhràth, 
Fhir bu ro mhaith gràdh is gnè.” 

“Gur dubhach an diugh gach rosg ; 

Bu gheal do bhos, bu ghil' do chneas ; 
Bu treun tàbhachdach thu, laoich, 

Bu phailt mais is aoibh is clearc.” 


“ Mìle mallachd air an là 

A thug Gràinne gràdh do d' ghnùis ; 
B' e sin a chuir Fionn o chéill 

'S a chuir thu a'd thréin 'san ùir.” 


“Ge b' iomad laoch bu mhòr neart 
Mu d' thimcheall, fhir nan clearcan àill, 
'S tu làmh a b' fhèarr iomairt is àigh— 
Ochòin !—de na bha 'sa ghleann.” 


“ Ach mhealladh do chumadh gach bean, 
A Mhic O Duimhne bu mhear buaidh, 
'S do shuiridhe cha do thog sùil 
Gus an deach ùir air do ghruaidh.” 


“Cha do ghlac claidheamh 'na dhòrn, 
No 'm brat-sròil is fèarr 'san Fhéinn, 
Aon neach a bheireadh tu uainn 
A dh' aindeoin sluagh Rìgh na Féinn.” 


“Cha mhò ghlac e sgiath no lann 

Neach d' an robh ceann teachd a 'd ghaoith, 
Mhic O Duimhne ud tha marbh, 

IN gairsaibharthuindarimsnanflaochd 


“ Ach o'n dh' fhalbh thu le Gràinne 
Feadh gach àit' mar fhuath no éillt, 
Ghabh gach duine dhinn ort fuath, 
Gu h-àraid Fionn—is truagh an sgeul.” 


(Oisean.) 


Dh' adhlaic iad air aon tulach, 
Air sìth-dhùn na muice fiadhaich, 
Gràinne ni Chormaig a' churaicbh, 
Dà gheal chuilean is Diarmad. 

98 “A Ghulbain, cluinnear do chaoidh ; 
'S beag m' ùigh dhol gu d' ianach ; 
Codail, a thuire, 'nad chomhann-theach, 
Tha do chòmhnuidh seasgair, dìonach.” 


99 Laigh smal air an Fhéinn ; 
M' athair féin bha dheth diombach ; 
Chlàrsach, na tog fonn a bhròin : 
Tha deòir a cheana taomadh. 


100 Cha 'n ioghnadh mi bhi gun chlì 
Is dubhach, tiamhaidh gun sòlas, 
'S a liuthad curaidh treun, calma 
Thuit dhinn air gach àm an còmhraig. 


101 Thuit iad uile ach mis' a'm aonar, 
Mar chrann mosgain, maol, gun duilleach ; 
Gach darag, maothan is ògan, 
Ged bu lìonmhor mòr, ri 'n tuireadh. 


102 Ged tha mi 'n diugh gun treun no còmhdach, 
Bu mhòr mo chòmhnadh 's mo lùth ; 
Gun easbhuidh daoine no nì, 
Dh' fhàg sin saoghal mu seach dhuinn. 


FAOISSS 


Garabh is na fhnathan. 

2 Ri cath leigear feadh nan gleanntan ; 
Gu binn, labhrach, calma bhà'd ; 
'S leag sinn air na learga glasa 
Féidh nan glacag is nan àrd. 


OY 


6 


~T 


10 


BINNEAS NAM BARD. 


Dh' fhàg sinn Aodh nan còrn buadhach, 
Oigridh shuairce nan cùl cam 

Le croinn-chiùil a labhradh rò-bhinn 
Mar eòin air bharraibh nan crann. 


Dh' fhàg sinn Garabh mac Morna 

An taobh an talla an leabaidh ùir ; 
Laigh suain gu trom air a rosgaibh, 

'S a cheann air a' bhrat chorcair chlùimh. 


Comhairle 4 cinn air bheag céille 
Aig ban-treubhaich nam folt cam : 

Cheangail iad air dealgaibh gasda 
Folt an laoich an glacaibh chrann. 


Aisling a chunnaic mac Morna, 
Air bhi dha 'na chodal fàill : 

Gu 'n robh e féin an àite dìomhair 
Gun iomradh air Fianntaibh Fàil. 


An sin mhosgail mac Morna 
A caslaigeadh a chodal trom ; 
Dhealaich an tonn ris an ionchainn, 
'S fhuil nach b' ionmhuinn sìos gu bhonn. 


Dh'éigh an gaisgeach le misg chòmhraig ; 
Chlisg a dhòchas ; dhòirt a chreuchd ; 
Dh' aithnich e cé dhealbh a leòn : 
Bu truagh an gò, 's bu mhòr an sgeul. 


Air mheud sùgraidh ban na Féinne, 
Chaidh €' n choille—'s cha cheum deas ; 

Dhruid na dorsan gu teann cruaidh ; 
Thug crìonaich air a ghuaille leis. 


Chuir e teine ris an òigridh 
Dh'iomaradh ceòl an teach nan duan ; 
Trath lasadh gu druim an talla 
Dh' imich e gu grad d'a uaimh. 

Sùil gu 'n d' thug e thar a ghualainn— 
Deagh mhac Cumhail nan gruaidh tlàth ; 
Chunnaic e ceò talmhaidh dathte : 
Tigh Teamhra 'na lasair àird. 


“ Cumaibh oirbh, a leòghanna gasda, 

Meud 's a mhair dhibh ri m' linn ; 
Gabhaibh sud mar chùis anma 

Is feuch an teasairg sibh bantrachd Fhinn. 


Do bhrigh an dòchais bh' aig na laoich 

A lùth an cos—'s cha bhreith chlaon — 
Leum gach fear air bhàrr a shleagh 

'S chailleadh mac Reath 'sa chaol. 


Mu 'n d' ràinig iad am baile 
'S ann bha 'n talla air dol gu cùl ; 
Chuir Fionn a dhruim ris a' bhalla 
Is chaoineadh leis Garabh air thùs. 


Sin, chruinnich Fiann Eireann uile 
'S shuidh iad air tulaich nan deur: 
“Gur mòr an dìth dhuinn ar talla 
'S gun nì ann o 'n lìonar è.” 


Meud 's a chaidh losgadh 'san talla 
Innseam duibh ma 's meamhair leam ; 
Ni 'n robh teach bu liutha ceud ann, 
'S gach neach air dheagh éideadh ann. 


Bha ceud cupa, ceud fàinne seunta, 

Ceud clach bhuadhach 's ceud còrn cam ; 
Ceud bratach uaine dhathte 

Ghabhadh gaoth an gathaibh chrann. 


Ceud deacaid, ceud ceannbheart bholgach, 
Ceud sgiath le 'n còmhdach feann ; 
Ceud lùireach bu loinnireach 
Le 'n ùr mhàillibh òrbhuidh ann. 

Bha ceud macan le 'n earradh sìoda ; 
Bha ceud rìbhinn bu ghrinne meur ; 

Ceud muime nan ceud macan, 
Choisinn cliù an teach nan treun. 


Bha ceud cuilean le 'm muineal airgid 
Anns an teaghlach bu dòigh leinn ; 
Ceud laoch a choidil le seuntachd, 
'S ceud saor-bhean an teach Fhinn. 


Bha ceud dìollaid an déigh òradh ann ; 
'S ceud leabaidh chòir nan crann ; 

Ceud sligneach a philleadh urchair ; 
Ceud srian bhulgach nan each ann. 


Ceud earradh le 'm brollach airgid, 
Le 'n léintibh sròil fìngheal bàrr ; 

Ceud craosach le Clann Riridh ; 
Ceud tuagh mhilidh bu mhòr àr. 


Ar n-òr 's ar n-uidheam uile 

Dh' fhàg sinn steach am Brugh Fhinn ; 
B' e sin teach nan seuda lòmhar 

Far am biodhmaid seinn ceòl gu binn. 


Chuir Fionn a mheur fo dheud fios ; 
Ghabh càch mu 'n fhios a fhuair ; 

“ Leumaibh gu luath ! fear ar falachd 
Glacar leibh ; tha Garabh 'san uaimh.” 


“ Thigjthusa:mach a nis, a Gharaibh, 
A mhic Mhorna nan gnìomh truagh.” 
“ Mach a so cha téid mi 'n tràth-sa 
Gun m' athchuinge àraidh iarraidh uait.” 


“ Gheibh thu sin, t' athchuinge àraidh, 
Dh' aon nì am bheil do dhùil, 

As eugmhais t'anam ; na h-iarr e, 
O thàrladh air na Fianntaibh thù.” 

“ Mac an Luinn chur an làimh Oscair, 
'S e bhi cosgairt dìom a chinn ; 

'S mo bhràghad a chur an giorrad 
Air caol sléisde gile Fhinn.” 


Thainig Garabh am mach 'san uair sin 
A dh' fhulang air son a ghò, 

Air tì fìrinn a chumail, 
'S sinn am mìorun uile dhò. 


Dl' innis duinn gach nì mar thachair, 
'S mar rinn na mnathan a leòn, 

'S mar a sgrios e sìos gu léir iad : 
B' e sin duinne sgeul a' bhròin. 


Chruinnich sinn, maithean na Féinne, 
Air tulaich nan deur, 's bu truagh ; 

Bu mhòr an geall leinn, air Garabh 
Ar talla 's ar triath thoirt uainn. 


'S iad clann Phàil o Innis Teamhra 
; i a, Ai 
Dh' fhuasgail na geasan gu grinn : 
Fhuaradh sin gun iarraidh uapa, 
Ni nach truailleadh briathran Fhinn. 


Chladhaich iad seachd troidhean toll 
'San tulach ghorm ud os ar cionn ; 

'S thìodhlaic iad cas Rìgh Teamhra 
Fo fhòid ghlais na talaimh thruim. 


Shìn e uaith a bhràghad dochar 
An éiric an olc a rinn ; 
Chuir iad an ceanii do mhac Morna 
Is seachd troidhean de 'n talaimh thruim. 


Leig aiteal a' chuilg nimhe 
Fuil dhathte g'a throidh ghil ùir ; 
'S bu dlùithe na driùchd ar dèarna 
Cuislean gèairrt os cionn a' ghlùin. 


20 BINNEAS NAM BARD. 


35 Sin chruinnich Fianna àillidh Eireann, 
Gu dubhach, deurach, ro thruagh ; 
Bu bheag an dìth leinn Garabh, 
Ach ar triath 's ar talla bhi uainn. 


96 Labhair mac Cumhail gu fìor-ghlic : 
“ Cum a' chainnt sin 'na tosd ; 
Oir cha 'n fhiach ur glòir a h-athradh ; 
'S leòir dhuibh na th' agaibh a dh' olc.” 


S1 “ Cladhaichibh uaigh do 'n fhear chalma ; 
'S e mac Morna nan gnìomh truagh 
Am fear a dh' fhàg sprochd air a chàirdean ; 
Cuireadh e 'san talaimh fhuair.” 


98 “'S daor an ceannach ort, a Gharaibh, 
Ar mnathan 's ar talla thoirt dhinn ; 


Dh' fhàg thu Fionn gun bhean,fgun tearmunn, 


(ar 
'S cha do choisinn thu tairbhe 'ga chionn.” 

2 Smachd an domhain do ghlac e ; 
Giolla nach d' fhaod gun bhi borb ; 
Cha b' ann an gleachdadh sgiath no lann 
Bha 'n neart a bh' ann, ach 'na dhoid. 

'S amhluidh sin a bhitheadh e ; 
'S iomad triath a bha fo smachd ; 
Sgeulachd ghèarr 'na dheireadh thall; 
Tuig mo rann 's gu'm bheil i ceart. 


Là gu 'n robh 'n t-Amadan mòr 

Air chrìochaibh Lochlainn ri seòl gaoith, 
E féin is aon mhacamh mnai, 

'S ni 'm facas riamh a h-àillte mhnaoi. 


An gleann dìomhair thàrladh dhoibh,— 

An gleann bu bhòidhche bha fo 'n ghréin— 
B' àille srath 's bu mhìne fonn, 

'S fuaim a thonn ri slios a shléibh. 


Sin nuair thuirt am macamh mnài ; 

“ Fhir is fèarr làmh gu m' bheil ann, 
Chuairtich mi 'n domhan mu thrì 

'S ni 'm facas tìr mar an gleann.” 


Chunnaic iad a' tighinn 'nan taobh 
Gruagach chaomh bu bhreagha brot, 
Soitheach dh' òr loisgte 'na dhòrn 
dO , 
Coltach ri còrn 'sam biodh deoch. 


Sin nuair iabhair am fear mòr : 
“N1 'n robh mise Tos ri m' ré 
Aon uair bu mhodha tart ; 


B' ait leam a theachd, no co é.” 


“ Comhairle a bheirinn ort : 

Na h-òl a dheoch 's na blais a bhiadh 
Gus am fiosraich thu 'n gleann, 

'S nach robh thu ann roimhe riamh.” 


Air dhoibh teachd air cheann gach sgeòil, 
Shuidh an gruagach bu bhreagha brot ; 
“ Deansa suidhe, oglaich mhòir ; 
Na bi dubhach 's òl do dheoch.” 


I. 

Air a' chomain cheudna dhò 
Thuirt esan—cha bu ghlòir ghlic— 
'S e toirt sioca, sùghadh, draothadh borb, 
'S cha d' fhàg braon 'sa chòrn nach d' ibh. 


'S air imeachd do Ghruagaich a' chùirn, 
Cha bu subhach a' chuirm dhò ; 

Na casan o na glùinean sìos, 
Bha sud a dhìth air an fhear mhòr. 


Sin nuair labhair am macamh mnài ; 

“'S truagh, a fhlaith, mar tha thu nochd ; 
'S tearc do charaid 'san domhan mhòr, 

'S ni 'n oil leis thu bhi gun chos.” 


Sin nuair thuirt an t-òglach mòr : 
“ Bìosa, rìbhinn òg, a'd thosd ; 
Cha bhi cos air duine 's tìr, 


No gheibh mi rìs mo dhà chos.” 


Chualas uatha 'sa ghleann 
Guth a' ghadhair bu bhinne ceòl ; 
“ Tog leat mo lann is mo sgiath : 
Chum an aonaich is fèarr dòigh.” 


Dh' imich iad an sin faraon, 

Bhean 's an laoch bu gharg 'san trod ; 
'S bu luaithe e air a dhà ghlùn 

Na seisear le lùths an cos. 


Air suidhe dhoibh air an t-sliabh, 
Chunnacas fiadh shuas Gleann-gorm, 

g f S £o 

S gadhar geal cluasg-dearg 'na dhéigh 
A' tabhann gu geur air a lorg. 


Sin nuair thilg an t-òglach mòr 
Urchair ghasda le seòl geur, 
'S chuireadh le neart làimh an laoich 
An t-sleagh troimh dhà thaobh an fhéidh. 


19 


20 


bo 
D 


24 


26 


BINNEAS NAM BARD. 


Rug e air a' ghadhar bhàn, 
'S chuir e e 'na làimh air èill ; 
“ Bidh tus' agamsa ri ceòl 
Gus an tig duine na tòir a'd dhéigh.” 


Chunnacas a' teachd o 'n ghleann 
Gruagach 'gan robh earradh òir, 

A lann lìobhte air a thaobh clì, 
A dha shleagh 's a sgiath 'na dhòrn. 


Bheannaich gruagach a' bhrait òir 
Do 'n Amadan mhòr 's d'a mhnaoi ; 

'S ghabh sgeula dheth gu beachd : 
Ciod am ball an do chleachd e bhi. 


“Ts mise Gruagach a' ghadhair bhàin 
Tha air do laimhse, mhice mhòir ; 
Ridire Curanta gu'm b'e m'ainm, 
'S anns gach ball gu'n gleidhinn buaidh.” 


“ Mhacaimh sin is àille dealbh, 
Bheirinnse mo dhearbhadh dhuit 
Nach bi Gruagach a' ghadhair bhàin 
Gu là bhràth r'a ràdhainn riut.” 


“ Nach foghainn leatsa, òglaich mhòir, 
Leth-bhreith no dhò a bhi 'san roinn, 
An t-sealg uile bhi air do laimh 
'S an gadhar bàn a leigeal leam 1?” 


“'S mise féin a rinn an t-sealg,” 

'S e thuirt an t-amadan gu garg dian ; 
Ge b'e fear is treise làimh, 

Biodh aige an gadhar bàn 's am fiadh.” 


“O thàrladh mo ghadhar ort, 
'S do chasan a bhi 'gad dhìth, 
Biadh is aodach fad do ré 
Bheirinn-s' duit féin 's do d' mhnaoi.” 


BINNEAS NAM BARD. 


27 Sin nuair labhair am macamh mnài : 
“ Thoir thus' an gadhar bàn dò ;” 
“Gheibh e sin is an gadhar breac, 


'S na 'm b' àill leatsa, ni bu mhò.” 


28 Thog an t-amadan am fiadh, 
A lann, a sgiath is a bhean, 
Is dh'imich iad an sin 'nan triùir 


Anns an iùl a rinn am fear. 


29 Chunnaic iad uatha 'sa ghleann 
Cathair 'gan robh dealradh òir ; 
'S ni 'm facas riamh sealladh sùl 


Nach faighteadh anns a' chùirt na 's leòir. 


30 Sin dh' fhiosraich an t-amadan mòr : 
“Co i a' chathair òrbhuidh ùr 
'S bòidhche dealbh 's is àille dreach, 


Na 'm faigheamaid breith 'na h-iùl ? ” 


31 “ Dùn-an-òir, an dùn a th' ann— 
Dùn-a'-ghuil gu 'm b' fhèarr an t-ainm—- 
'S nach maireann dh' Fhiannaibh Fàil 


Ach mis' a mhàin is aon bhean.” 


92 “An gleann sin troimh 'n d'thàinig thu, 
Làn de dhruidheachd tha e ghnàth ; 
'S beag a dh' fhoghainn e dhomh féin 


Ach bhi 'g amharc beus mo mhnà.” 


99 “Bean òg a fhuair mi 'san tùr 
Nach robh amharc sùl na b'fhèarr ; 
Bu ghile na 'n cathadh a corp ; 


Bu mhall a rosg 's a deud mar bhlàth.” 


34 Sin dh' fhiosraich am macamh mòdhar 
An tùs a sgeòil de a fear féin : 
“Co i am macamh deud-gheal òg 


'S am fear mòr do 'n d'thug i spéis.” 

“ An t-Amadan mòr, gu'm b'e sud ainm, 
'S air an ainnir mheirbh, Gilbhinn òg ; 
Fir an domhain tha 'ga réir, 
Is mise féin gu'n do ghéill dò.” 


“^S ioghnadh leam na bheil thu 'g ràdh, 
Mheud's air na thàr e dòigh ; 

Ma chuir e 'n domhan fo smachd, 
C' uim' an do leig e a chasan leò.” 


“ Rìghrean an domhain gu 'n do ghéill dò; 
Bheir mise dhuit mo bhriathran féin : 

'S mur bhiodh druidheachd a' chùirn chroisg, 
Cha leigeadh e a chasan leò.” 


Bhuail iad air iomairt 's air ceòl, 
An da mhnaoi òg bu ro-mhaith cliù ; 
Bha gruagach Dhùin-an-òir 'nan greis, 
Is amadan mòr nan cleas lùith. 


“ Ach 's mithich dhòmhsa dol a shealg 

A Dhùn-deilg 's do Ghleann-smeòil ; 
Gleidh mo rath, a charaid ghràidh, 

Mo theach, mo mhnài 's mo chuid òir.” 


“ Air an fhaidead 's gu'm bi mi muigh, 
Na dean luighe 's na crom do cheann, 
'S na leig duine idir a steach, 
No duine mach ma thig ann.” 


Sin nuair thuirt an t-amadan mòr : 
“ Thig-sa rìbhinn òg fo m' cheann ; 
Tha 'n cadal a' teachd air mo thuar, 
'S ni togair leam suain an gleann.” 


Ach air bhi dha 'na chadal trom, 
Thàinig gaisgeach donn a steach, 
N d , s SS 
S do mhnaoi a' ghruagaich thug e pòg, 
'S cha b'fhuathach leis an òigh a theachd. 

Ach dh' éirich an ainnir mheirbh 
Is tharruing i gu garbh a cheann ; 
“ Bi-sa 'd fhaireach gu luath luath ; 
Ma rinn thu 'n t-suain, cha b' e 'n t-am.” 


“ Mur bhithinns' a'm shuain gu leòir, 
Cha tigeadh e an ròd a steach ; 

'S gus an tig Gruagach Dhùin-an-6ir 
Le mo dheòin cha tèid e 'm mach.” 


An làr an doruis shuidh e 
'S rug e air a sgéith 'na dhòrn ; 

'S cha do bhuail gobha, cèard no saor 
Còmhla na bu daingne ha 'n laoch borb. 


Dh' éirich an gaisgeach deas òg 

'S rug e 'na dhòrn air a sgéith ; 
“Fàg an dorus, òglaich mhòir, 

Cha bhall chòir am bheil thu féin.” 


“Ri! gu'm fuiling mis' am bàs— 

O'n ghabh mi e 'n tràths a'm cheann— 
Mu'n téid aon duine mach, 

No duine steach ach na th' ann.” 


“ Bheirinn duit m' airgead 's m' òr, 

Mo chulaidh mhaith shròil is m' each, 
'S bu choingeis leis muir no tìr, 

Na'n leigeadh tu rìs mi mach.” 


“Ged is maith t' airgead is t' òr, 
Do chulaidh mhaith shròil is t' each, 
Ach gu'n tig Gruagach Dhùin-an-òir, 
Cha téid do bheò am mach.” 


“ Mo chomraich ort, òglaich mhòir, 
Gabh naoi dabhaich dh' òr glan ; 
Crodh is eich is fearann saor, 
Is leig mi 'n raon a Dùn nam ban.” 

“ Bheirinn duit briathar no dhò, 

'S na gabh mar bhòsd na bheil mi 'g ràdh, 
Nuair thig Gruagach Dhùin-an-òir 

Gu'n dìol e ort pòg a mhnà.” 


S 

Chuir e le druidheachd a leth-chos fodha, 
Mar a b' fhèarr gu 'n robh e riamh, 

'S thuirt an gaisgeach a bha glic : 
“ Leig-sa nise dhomh bhi triall.” 


53 Sin nuair fhreagair an t-amadan mòr : 
“ Dean thusa ort fòs gu mall ; 
A chos eile bheir mis' uait 
Gu ceum cruaidh, air-neo do cheann.” 


54 Nuair a bha 'n gaisgeach an càs cruaidh, 
Leum e gu luath ri uchd na mnà : 
“ Tilgidh mi mo chomraich ort : 
Dìon mo chorp is glac mo làmh.” 


55 “O 'n is eagal leat am bàs, 
Fhleasgaich thàrladh a'd chàs teann, 
A' chas eile gu ceum cruaidh. 
'S fèarr dhuit uait na do cheann.” 


56 Chuir e 'n sin a dha chas fodha 
Mar is fèarr gu'n robh iad riamh ; 
Deir an gaisgeach a bha glic : 
“'S mithich dhomh a nis bhi triall.” 


“ Ach o'n fhuair mi mo chasan ceart 


CT 
~T 


Cha leig mi leat iad na 's mò ; 
'S mìr dhiot cha téid am mach 
Gu'n tig Gruagach Teach-an-òir.” 


o8 “S mise Gruagach Dhùin-an-òir ; 
'S mòr mo bhòsd as do rùn : 
Agus Gruagach a' ghadhair bhàin : 
'S mi chuir anns gach càs thù.” 


og 

“'S mise thug do chasan dìot 

A dhearbhadh do ghnìomh 's do lùth, 
Oganaich is àille dreach, 

'S mòr mo bheachd ort anns gach cùis ;” 


“O'n a thàrladh dhuinn bhi 'n sìth, 
Tiugainn 'nar dithis dol am mach ; 
Siùbhlaidh sinn an oir 's an iar, 
Is anns gach tìr gu'n gabh sinn neart.” 


Ghlac iad a chéile air làimh, 

Méin air mhéin is gràdh air ghràdh, 
Is dh'imich iad an sin am mach, 

Am fear mòr 's an gaisgeach aill. 


Is chualas sgeul luaineach, 's cha bhreug, 
Air an òinid d'an géill na slòigh : 

Laoch meanmnach air nach dearg arm ; 
'S b'e ainm dha an t-Amadan m*r. 


Cumha nan Fasgairean. 

Ceathrar 'ga h-iomram 's aon 'ga taomadh ; 
'S bean 'na deireadh 's i sìor chaoineadh ; 
'S dh' fheòraich mi ciod e an t-aobhar. 

Och nan och! is ceudan m' aobhar : 

Mo thriùir mhac 'sa chuan gun fhaotainn ; 
Mo thriùir bhràithrean taobh ri taobh riu ; 
'S fear an tighe, 's e bu daoire ; 

'S mise mhnà is truaighe 's t-saoghal. 

Cha 'n ioghnadh mi bhi 'bròn 's a' caoineadh. 


FHIOS 


Cumha do Mhac Dhonnachaidh 
Ghlinne Faochain. 

O là Blàr Tonbhar-Lòchaidh ; 
O ruaig nan Eireannach dòite 
Thàinig do dh' Albainn gun stòras, 

A bha dh' earras air an cleòcaibh ; 

Thug iad spionnadh do Chlann Dòmhnuill ; 
Mharbh iad m' athair 's m' fhear-pòste, 

'S mo thriùir mhacanan òga, 

'S mo cheathrar bhràithrean 'gan stròiceadh, 
'S mo naoinear chomhdhaltan bòidheach ; 
Loisg iad mo chuid choirce 's eòrna ; 
Mharbh iad mo chrodh mòr gu feòlach ; 

'S mo chaoraich gheala gu ròsdadh ; 

H6, gur mi tha air mo chlaoidheadh 

Mu Mhac Dhonnachaidh Ghlinne Faochain ; 


LUTE 


Tha gach fear 'san tìr-s' 'gad chaoineadh, 
Thall 's a bhos mu Ionbhar-Aora ; 
Mnathan 'sa bhasraich 's am alt sgaoilte ; 
Hò, gur mi tha air mo mhilleadh 

Mu mharcaich nan srian 's nam pillean, 
Thainig 'sa chaonnaig le chuid ghillean ; 
Thug Mac Cailein mòr an linng air, 


'S leis e 'n sgrìob ud air a chinneadh. 
o Oo 


FAHIOISSS 


Och nan Och! 

2 Gur mis' tha fo mhulad, 
O'n taice so 'n uiridh, 
Mo shùilean a' sruthadh, 
'S lionn-dubh air mo bhualadh. 

9 'S e do ghaol rinn mo lagadh, 
'S a chuir faondradh a'm chadal ; 
Cia mar 's dùth dhomh bhi fallain ; 
'S e mo charaid chum uam thu. 


4 'S e do ghaol rinn mo lìonadh, 
'S a chuir fada bho thìr mi ; 
Thu bhi fagail na tìre, 
Bhiodh a' brìodal nan gruagach. 


5 'S e mo cheist-sa an t-uasal, 
Cas gu dìreadh nam fuar-bheann ; 
Tha t'anail cho cùbhraidh, 
Ris na h-ùbhlan 'gam buain leam. 


6 Cha b'e stòras no earras 
Chuir mi 'n tòir ort mar leannan, 

Ach mi bhi tric mar riut 
Tighinn tarsuinn, a luaidh, rium. 


FFHIGIESS 


Cumba do Choirneal Fain Camshron. 


GLEus D 
arn eS isa hec dhd rdin 
È ch S SG Fee Ee 
on ' N a. 


'S lionmhor caraid  's fear — daimh — Nach gearain A 








eba ee A hg Ah AS SS ag | 


DHem Seo SN S SE£ 








ma CED a ca n 
s | area, MEAS 



































cheann bhi tinn, Chaidh a leagadh “'san Fhraing, 'S a chuir 
lr Sidh sim D rl: r MA tdle rm em M Re He 1Geea 
hr Ader S NE naeh 
1 In Birt ee b ca ah coa aade 
A ae b AA AE 


Bonaparte thall d'ar dìth ; Ged bha Wellington 




















lr sech i e e cha gh aigean A GSG | 
ai EA nr go e SA An SA nn ae 
TE Sa SÉ So 
n Ten A5ag| BAIRD SA hed n Fh 
Th ea gar A hh er - TEE mian 
ann, Chuir) 1issapadh' ^na champ/fo thìr a SileiriTi 


i S mead seim ree dghdieeil 


teic 
7 e Oo 


fhaicinn ar call Dh'fhàg na Gaidheil cho gann ri'r linn. 


























2 Sgeul a thainig as ùr, 
Dh'fhàg na h-Abraich fo thùrsa bròin ; 
'S iad gun mhire, gun mhùirn, 
Gun aighear, gun sunnd ri ceòl; 

Chaill iad caraid 'sa chùirt 
'S treun bharantas cùil air slòigh ; 
'S lìonmhor morair is diùc 
A bha cràiteach mu 'n diùbhail mhòir. 


Chunncas long stigh an caol, 

'S i seòladh le gaoith o 'n iar; 
Dol gu Fasadh nan craobh : 

'S ann leamsa nach b'fhaoin an sgial; 
Corp àluinn an laoich 

Air a clàr, 's 1 gu h-aotrom a' triall; 
Dh'fhàg sud gul agus caoineadh 

Air mnathan da thaobh Loch-Ial. 


Latha Blàr-Bhatarlù 
Thuit an saoi sin fhuair cliù 's gach tìr; 
Mòr Chamshronach ùr 
Choisinn urram an cùirt an rìgh ; 
Fhir nach tionndaidheadh do chùl 
Nuair a rachadh a' chùis gu strìth ; 
'S tric a dhearbh thu do thùrn 
'S a fhuair sinn ort cunntas fìor. 


T' fhuil 'ga dòrtadh air mhire, 
Dh' fhàg a' caoineadh do chinneadh gu léir ; 
Is do chreuchdan a' sileadh, 
'S cha robh dòigh air an tilleadh le léigh ; 
'S gun a'd chòir ach do ghille, 
'S e brònach le tiom as do dhéigh ; 
B' e leòn an cùl slinnein 
Leis na thuit thu 'san iomairt, 's le 'm beud. 


Bu tu 'm buachaill air treud, 
'Gan gleidheadh o bheud gun chall ; 
*us an cuirteadh orra feum 
'S iad uil' air dheagh ghleus a'd champ ; 


Oo 


~t 

Neartmhor, fulangach, treun 

Fad 's a sheasadh tu féin air an ceann ; 
Bhiodh do naimhdean làn chreuchd 

'S tu cur an ra-treut 'na deann. 


Sàr churaidh gun chealg, 

C' àit' an cualas fear t' ainm ri d' linn, 
A dh' fhuirich no dh' fhalbh, 

Thug ort urram le dearbhadh fior ? 
Ann an cumadh 's an dealbh, 

No 'n cumasg nan arm dol sìos, 
Leòghann fuileachdach garg, 

'S làn-ghaisgeach gun chearb 'san strìth. 


Fear do choltais le cinnt 

Cha 'n fhaicteadh 'n cuig mìle air sràid ; 
Gun chron cuim ort ri ìnns 

O mhullach do chinn gu d' shàil ; 
'S do dhaoine gasd aig do shlinn 

Leis an rachadh tu 'n tionnsgnadh blàir ; 
Ann an cogadh no 'n sìth 

'S tu bhuidhneadh a' chìs thar chàch. 


Bu ghlan rudhadh a'd ghruaidh, 

Air each aigeannach, luath, chinn-àird ; 
'S tu air thoiseach do sluaigh 

Nuair a tharruinngeadh suas am briogàd ; 
Claidheamh nochdte gun truaill, 

Leis an coisneadh tu buaidh, a'd làimh ; 
Lann thana, gheur, chruaidh 

Sgathadh chlaignean is chluas gu làr. 


'S mairg a spìonadh dhiot calg 
Nuair a lasadh do mheanmna a'd shròin ; 
Làmh dheas air chùl arm 
Leis an rachadh tu 'n sealbh a' ghleòis ; 


BI 

Ghleidheadh do 'n rìgh, 
'S cha leigeadh tu dhìot, a' chòir; 
'S goirt do chàirdean 'gad dhìth 
'S nach d' fhan thu a dh' ìnnseadh sgeòil. 


Sud an sgeul a bha goirt 
Dh' fhàg Sir Eoghann 'na thosd, gun sunnd ; 
'S beag an t-ioghnadh a sprochd 
'S deòir bhi sileadh o roisg gu dlùth ; 
A dheagh mhac-oighre gun spot, 
A dh' fhoillsich le phosta cliù, 
Dhol gu bàs le trom lot 
Air a chàramh an nochd 'san ùir. 


An latha mòr sin chaidh crìoch 

Air a' chogadh 's gach rìoghachd thall ; 
'S iomadh laoch bu mhìr prìs, 

A thuit leis an strìth 'san Fhraing ; 
Phàigh Cloinn Chamshroin a' chìs, 

'S cha tig iad air tìr gun chall ; 
'S ged a thàinig an t-sìth 

'S daor a h-éirig 's an dìoladh a bh' ann. 


An là fhuair iad o 'n Fhraing 

Do chorp prìseil a nall thar chuan, 
An ciste ghiuthais nam bòrd, 

Ged bha 'n fhàilt ud cho brònach, fuar, 
Dh' àrdaich t' onoir cho mòr 

'S nach bu mhuillean de 'n òr a luach, 
Do thoirt dachaidh le còir 

'S do thasgadh fo 'n fhòid far 'm bu dual. 


An Cille-Mhàillidh nam feart 

Chaidh an laoch bu mhòr neart fo dhìon ; 
'Na ùir dhùthchasaich cheart 

Ann an tùr nan clach snaidhte, grinn, 

Ce b' e ghabhas dùr-bheachd 
Air sgrìobhadh nan leacan slinn, 
'S léir an sud gur ceann feachd 
Fhuair urram le ceartas rìgh. 


15 Fhad 's a shiùbhlas a' ghrian 

Dol deiseal nan nial gu h-àrd, 
Gus an leagh le teas dian 

Na beanntainnean sìos gu làr, 
Cluinnear iomradh do ghnìomh ; 

Gus an teirig gach sliabh 's gach traigh, 
Seasaidh fianuis do bhuadh 

'S do chuimhneachan suas gu bràth. 


16 'S ann an Lunnainn nan cleòc 
Dhealbh iad ioghnadh ro mhòr mu d' chàs, 
Ris na chosdadh an t-òr, 
Obair innealta, sheòlta làmh ; 
'S na 'm biodh iomairt 'nan dòrn 
A bheireadh tu beò o 'n bhàs, 
Cha leigeadh crùn Deòrsa 
Thu laighe fo 'n fhòid cho tràth. 


FFHOISS 


Cumha Chailein Ghlinn Subhair. 

O'n a chaidh do chorp prìseil 

An ciste chumhainn, chaoil, dhìonaich, 

2 B'e sin an corp àluinn, 
Nuair bha thu roimhe so 'd shlàinte, 
Gun chion cumachd no fàs ort 
Gu foinnidh, dàicheil, deas, ùr ; 
Suairce, foisinneach, fàilteach, 
Uasal, iriosal, bàigheil, 
Caoimhneil, cineadail, càirdeil, 
Gun chròn r'a'ràit air a' chùl: 
Làn de ghliocas 's de léirsinn, 
Gu dàna, misneachail, treubhach ; 
Gach àit' an sirteadh gu feum thu 
'S ann leat a dh' éireadh gach cùis ; 
B'e do choimeas an dreugan 
No 'n t-seabhag 'sna speuraibh : 
Co bu choltach r'a chéile 
Ach iad féin agus thu ! 


9 'S cruaidh an teachdair a thàinig, 
'S truagh mar thachair an dràsda 
Nach do sheachainn thu 'n t-àite 
'N do ghlac am bàs thu air thùs ; 
Suas o chachaill' a' ghàraidh 
Fhuair thu 'n acaid a chràidh mi, 
'S gun do thaic a bhi làimh riut 
Nuair ghabh iad fàth ort o d'chùl: 
Air do thaobh, 's thu gun chòmhradh 
'San àm an do chaochail an deò uat, 
T' fhuil chraobhach, dhearg, bhòidheach 
A' gabhail dòrtadh 'na brùchd, 
Le gnìomh an amadain ghòraich 
A bha gun aithne, gun eòlas, 

A reic anam air stòras, 
Nach do chuir an tròcair a dhùil. 


B'e 'n cridhe gun tioma, gun déisinn, 
Gun àdh, gun chinneas, gun cheutamh 
A chuir làmh a' d' mhilleadh gun reusan 
Le cion céill agus tùir ; 
'S e ghlac mar chomhairl' an eucoir ; 
'S bochd an gnothach mar dh' éirich ; 
Dh' fhàg e sinne fo euslaint 
Is e féin 'na fhear-cùirn ; 
'S ged nach sàmhach a leabaidh 
Le eagal a ghlacadh, 
Cha 'n e tha mi 'g acain, 
Ach mar thachair do 'n chùis ; 
An t-àrmunn deas, tlachdmhor 
A tha 'n dràsd an Ard-Chatain, 
An déigh a charadh an tasgaidh 
An àite cadail nach dùisg. 


'S e do chadal gu sìorruidh 

A dh' fhàg m' aigne cho tiamhaidh ; 

'S tric smaointeanan diomhain 
Tighinn gu dian orm as ùr ; 

'S trom a dh' fhàs orm an iargain 

Is goirte tàrsa na 'm fiabhrus ; 

Mo chomhdhalt àluinn, deas, ciatach 
An déis a reubadh gu dlùth. 

Mìle mallachd do 'n làimh sin 

A ghabh cothrom is fàth ort, 

A thug an comas do 'n làmhach 
Nuair chuir e 'n spàinteach r'a shùil. 

Sgeula soilleir a b'àill leam, 

Gu 'n cluinnteadh am follais aig càch e 

Bhi dol ri cromaig le fàradh, 
Gus am miosa dhàsan na dhuinn. 

Ce b'e neach a rinn plot ort 
Le droch dhùrachd o thoiseach, 
Bu dàna a' chùis dha tighinn ort-sa 
Na do lotadh as ùr ; 
Bha 'na rùn bhi gu olc dhuit, 
'S gun a chridh aig' aodann a nochdadh, 
'S ann a thain' e sàmhach mu 'n chnocan, 
'S a ghabh ort socair o d' chùl. 
'S e mo dhiùbhail a thachair, 
An àm do 'n fhùdar ud lasadh, 
Nach robh de d' chàirdean an taic riut 
Na bheireadh aicheamhail diùbh ; 
'S a liughad fiùran deas, tlachdmhor, 
Nach gabhadh cùram roimh bhagradh, 
A chuireadh smùid ris an Apuinn 
A chionn gu 'm faiceadh iad thù. 


'S trom a phàigh sinn an ìobairt 
A chuir ar nàmhaid a dhìth oirnn ; 
Ged tha 'n aichmheil gun dìoladh 
Thig fathast lìontan mu 'n chùis 
Chuireas càch an staid ìosal 
Air son an àilleagain phrìseil 
Bh' anns an àite mar fhìrean 
A chleachd fìrinn is cliù. 
'S bochd an naigheachd r' a àireamh 
Gur an asgaidh a tha thu, 
Nach d' thàinig fathast mu 'n chàs ud 
Na dheanadh àbhachd thoirt duinn ; 
Ach air fhad 's gu 'm bi dàil ann, 
Cho ceart 's a tha mi 'g ràitinn, 
Bidh an fhalachd ud pàighte 
Mu 'n téid an gàmhlas air chùl. 


'S iad na fineachan làidir 
Bu mhath a ghabhail do phàirte 

An Rìgh is Diuc Earra-Ghàidheal 
Nach faiceadh fàilinn a'd chùis ; 
Tarla dligheach Bhraid-Albann 
Air thùs a' tighinn gun chearbaich ; 
'S gur iomadh fear armach 
A sheasadh calma r'a chùl ; 
Mac-Aoidh 's a luchd-leanmhainn, 
Leis an éireadh suinn nach bu leanbaidh, 
Na laoich bhuidhneach, mhòr, mheanmnach 
Le 'n lannan, ceanna-bheartach cùil. 
Mac Dhòmhnuill duibh 's Clann Chamshroin 
'S gu leor de thighearnan ainmeil ; 
'S fad o'n chuala sinn seanchas 
Gu 'n do dhearbh iad an cliù. 


Ghabh thu àite le òrdugh 

Air pàirt de Shrath-lòcha ; 

'S cha b' ann air ghaol stòrais 

Na los am pòrsan thoirt diùbh ; 

Ach a sheasamh an còrach 

Le meud do cheist air an t-seòrs' ud, 

'S an oighre dleasnach air fògradh 
'G am bu chòir bhi 'sa chùirt ; 

'S ged a theireadh luchd-faoineachd 

Gu 'n robh t' aire-sa daonnan 

Bhi sgainneart nan daoin' ud, 
No 'n leigeadh sgaoilteach air chùl, 

Chìteadh fathast a chaochladh, 

Na 'm faigheadh tu saoghal, 

Gur e bhi tarruing luchd-gaoil ort 
As gach taobh a bha d' rùn. 


Bu tu cridhe na féile 

Dh' fhàs gu tighearnail, ceutach ; 

An lathair bhreitheamh Dhun-Eideann 
'S tric a réitich thu cùis ; 

S oil leam càradh do cheud-mhna ; 
'S òg a' bhanntrach a'd dhéigh 1 ; 
Lìon campar gu léir i 
O'n dh' eug a céile deas, ùr. 
Fhuair mi sealladh nach b' éibhinn : 
An uaigh mu d' choinnimh 'ga réiteach ; 
'S truagh gach comunn thug spéis duit 
O 'n chaidh thu féin anns an ùir ; 
'S gun dùil a nis ri thu dh' éirigh ; 
'S e dh' fhàg mise fo euslaint 
Bhi 'n diugh ag ìnnseadh do bheusan, 
'S nach tig thu dh' éisdeachd mo chliù. 

Cumha Ghriogair Mhic Griogair. 

AIA Sas 


Seo 


Ba d chridhe air a chràdh. 


2 Mallachd aig maithibh is càirdibh 
A chràidh mi air an dòigh, 
Thàinig gun fhios air mo ghràdh-sa 
'S a thug gu làr e le foill. 


9S Na 'm biodh dà fhear dheug a chinnidh, 
'S mo Ghriogair air an ceann, 
Cha bhiodh mo shùil a' sìleadh dheur 
No mo leanabh féin gun daimh. 

Chuir iad a cheann air ploc daraich, 
'S dhòirt iad fhuil mu làr ; 

Na 'm biodh agams' an sin copan, 
Dh' òlainn dith mo shàth. 


'S truagh nach robh m' athair an galar, 
'S Cailean ann am plàigh, 

Ged bhiodh nighean an Ruthainich 
A' suathadh bhas is làmh. 


Chuirinn Cailean liath fo ghlasaibh 
'S Donnachadh dubh an làimh, 

'S gach Caimbeulach tha 'm Bealach 
A ghiùlan na glais-làimh. 


Ràinig mise réidhlean Bhealaich 
'S cha d' fhuair mi ann tàmh ; 

Cha d'fhàg mi roinn de m' fhalt gun tarruing 
No craiceann air mo làimh. 


'S truagh nach robh mi 'n riochd na h-uiseig ; 
Spionnadh Ghriogair ann mo làimh ; 
'S i chlach is àirde anns a' chaisteal 


A' chlach a b' fhaisge do 'n bhlàr. 


'S truagh nach robh Fionnlairig 'na lasair, 
Is Bealach mòr 'na smàl, 

Is Griogair mòr nam basan geala 
Bhi eadar mo dhà làimh. 


'S ged tha mi gun ùbhlan agam, 
'S ùbhlan uil' aig càch, 

S ann tha m' ubhal cùbhraidh, grinn, 
Is cùl a chinn .ri làr. 

Ged tha mnathan chàich aig baile 
'Nan laighe 'n cadal sèimh, 

'S ann bhios mis' aig bruaich mo leapa 
A' bualadh mo dhà làimh. 


'S mòr a b' annsa bhi aig Griogair 
Cur a' chruidh do 'n ghleann 
Na bhi aig Baron beag na Dalach 

'G òl air fìon is leann. 


'S mòr a b' annsa bhi aig Griogair 
Fo bhrat ribeach ròin 

Na bhi aig Baron beag na Dalach 
Giùlan sìoda 's sròil. 


Ged bhiodh cur is cathadh ann 
Is latha nan seachd sìon, 
Gheibheadh Griogair dhòmhsa cnagan 
'San caidleamaid fo dhìon. 


Ba hù, ba hù, asrainn bhig, 

Cha 'n 'eil thu fathast ach tlath ; 
'S eagal leam nach tig an latha 

Gu 'n dìol thu t'athair gu bràth. 


FAIJMISSS 


Dh'eirich mi mocb maduinn cheothar. 

Thàinig mo leannan-sa 'nam chòmhdail, 
Bhuail sinn air a' chòmhradh ghòrach ; 

5 Cha d' thàinig esan nuair bu chòir dha : 
Tiota beag mu 'n d' rinn mi 'm pòsadh 
Ri mac a' bhodachain bhrònaich, 

Nach d' thug crios no bréid no bròg dhomh ; 
Nach d' thug an stiom is i bu chòir dha ; 

10 Mhican fhir o'n charra sgiathach, 
'S o eilean mòr nan eun fiadhaich, 
Bheirinn féin mo bhòid 's mo bhriathran, 
Mionnan ged a chumteadh sgian rium, 
Gur ann duit a thug mi 'n ciad ghaol. 


FAIMACSS 


Oran Chloinn Lachainn. 

H6 hi rì 's na héireann on-a ho; 

Hiuraibhinn 6 's hug éireann oic lio? 


Buain nan cnò air bhàrr gach slataig ; 
Chualas fùdar cluais 'ga lasadh ; 


'S dh' fhoighnich mi co rinn a' chaismeachd ; 


S 


'S gur mi féin nach ruigeadh leas e; 
Oigear uasal de Chloinn Lachainn ; 
Dha math gu 'n tig an còta breacain, 
'S féileadh cruinn de 'n bhreacan daite, 

'S boineid dhùghorm anns an fhasan, 

'S osain ghèarr nach iarr an gartan ; 
Shiùbhlainn leat Gleann-laoigh air astar ; 
Mar sud is da thaobh Loch Arcaig ; 

'S truagh, a rì! nach d'fhuaireadh mac dhuit : 
Còig no sè, no eadhon seachd dhiubh ; 

'S dh' òilteadh fìon os cionn am baisteadh ; 
Mar sud agus mac-na-bracha ; 

An tigh mòr an ùrlair fharsuinn ; 

'S gheibhinn àit' do 'n t-seachdnar mhacan : 
Fear 'na dhiùc dhiubh, 's fear 'na mharcus, 
Fear 'na iarla 's fear 'na chaiptean, 

Fear 'na cheannard air na gaisgich, 

'S fear 'na sgrìobhadair am Peirt diubh. 


FHOISSS 


Mo Roghainn 's mo TRun. 

Latha dhomh, 's mi falbh nan gleanntan, 























'S trom a mheall an ceò orm. 


2 Latha dhomh 's mi falbh nam fuar-bheann, 
Thachair a' ghruagach bhòidheach orm. 


3 Thug mi i gu cnocan grianach 
'S dh' iarr mi iasad pòig oirre. 


4 Chrom i ceann 's gu 'n ghabh i àrdan, 
Tàmailte gu leòir oirre. 


56 BINNEAS NAM BARD. 


5 Labhair i 's i gabhail mìothlachd : 
“O'N ann a chur sìos ri m' bheò orm ?” 


6 “Ged thigeadh fear-fearainn cha tréiginn mo leannan 
Na 'n tugadh e geallaidhean pòsaidh dhomh.” 


| gu 


( “Ged thigeadh a triùir, cha ghabhainn a h-aon, 
'S do litir, a rùin, a'm phòc agam.” 


8 “ Thug mise mo luaidh dh' fhear a' chùil ruaidh, 


Nuair chunna mi suas a' mhòinteach e.” 


9 “Thug mise mo ghràdh dh' fhear a' chùil bhàin ; 
Bidh locar is tàl is òrd aige.” 


10 “Ach ma 's fear thu a tha air mo thì-sa, 
Ruig an tìr an còir dhomh bhi.” 


11 “ Faigh toil m' athar is mo mhàthar, 
Cead mo chàirdean 's còrdaidh sinn.” 


12 “ Gur guirme do shùil na mhil air an driùchd ; 
Thug mise mo rùn, 's cha neònach e.” 


13 “ Bu deirge do ghruaidh na subhag nam bruach : 
Thug mise mo luaidh, 's mi gòrach, dhuit.” 


14 Bu dubh a ceann, bu dearg a gruaidh, 
Bu lurach a snuadh 's bu bhòidheach i. 


FAICSS 


Gu'm bu Slan do na Gillean. 

2 Anns a' bhàta dhuibh, dharaich, 
'S ro-mhath ghearradh i 'm fuaradh. 


9 Ge b'e rachadh g' an tilleadh, 
Bhiodh an iomairt glé chruaidh orra. 


4 Bhiodh leus air am basan 
Agus lasan 'nan gruaidhean. 


5 Bha Edghan is Ailean 
Agus Alasdair Ruadh ann. 


6 Bha Eòghan Mac Phàdruig — 
Cùl fainneach nan dual— ann. 

Dé ! ma chaidh do bhàthadh, 
Bu ro-mhath 'n snàmhaiche cuain thu. 


'S math a shnàmhadh tu 'n linne 
Eadar Muile is Suaineart. 


Och nan och ! mar a tha mi 
'S mi air àirigh 'n Gleann Cuaiche. 


Mi a' leigeil nan gobhar 
'S a' bleoghann cruidh ghuaillfhinn. 


Ciamar gheibh mi 'n nochd cadal, 
'S mi air leabaidh gun chluasaig ? 


'N déigh na fhuair mi dhroch chleachdainn 
'N am leantainn nan uaislean. 


Nuair bhiodh neapaicinn shìoda 
Cumail dìon air mo ghuaillean. 


Tha mise 'gam leònadh, 
'S gun mi chòir mo chuid sluaigh-se. 


FAISSS 


35 Fada mi m' Onaran. 

Ga IOn be /0 
Chaol Muile 'm bi na luingeis a' seòladh air. 
2 'S mi a'm shuidhe air an tulach, 


Lìon mulad ro bhrònach mi. 


S B' fhearr tàmh aig a' bhaile 


Na a' mhachair ge còmhnard i. 


4 Tha an sluagh gu neo-charthant ; 
Cha 'n aithnich a h-òighean mi. 


OI 


'S mi gun fhiodhall, gun chlàrsach, 
'G éisdeachd bàirich nam bòannan. 

Mi gun bhoineid, gun suanaich, 
'S am fuachd air toirt leònadh orm. 


Ann am bothan beag barraich, 
Cha tig caraid g' am fheòraich ann. 


Ach na 'm bithinn-s' 'san Apuinn, 
Gheibhinn caraid 's fear eòlais ann. 


Far am bi na mnathan bréid-gheal, 
La-féill, 's gur bòidheach iad. 


A bheinn ghorm ud m' am choinneamh, 
Leam is soilleir do neòineanan. 


'S tu cur a'm chuimhne le t'àilleachd 
Far am b'àbhaist mo chòmhnuidh bhi. 


'S mi air àirigh a' ghlinne 
'G éisdeachd binneas nan smeòraichean. 


cC a5 


An t-Eilean Muileach. 

Nan coilltean uaine, 's nan cluaintean TàsM -Arail? 











1 Ged tha mi 'm fhògarrach cian air m' aineol 
'Sa Chaisteal-nuadh, 'san taobh tuath de Shasunn, 
Bidh tìr mo dhùthchais a' tigh'nn fainear dhomh : 
An t-Eilean Muileach bu lurach beannaibh. 


2 B'fhallan, cùbhraidh 's bu réidh an t-àilean, 
Le bhlàthan maoth-bhog bu chaoine fàileadh ; 
Bu ghlan na bruachan mu 'n d' fhuair mi m'àrach, 
An Doire-chuilinn aig bun Beinn-bhàirneach. 

Air Lusa chaisleach nan stac 's nan cuartag, 

Bhiodh bradain thàrr-gheal nam wmeanbh-bhall 
ruadh-bhreac 

Gu beò-bhrisg, siùbhlach, le sùrd ri luath-chleas 

'Na cuislibh dùghorm, gun ghrùid, gun ruadhan. 


Bu chulaidh-shùgraidh do dh' òg-fhir uallach, 

Le gathan trì-mheurach, rinneach, cruaidh-ghlan, 

Air caol-chroinn dhìreach, gun ghiamh, gun 
chnuac-mheoir, 

Bhi toirt nan làn bhreac gu tràigh mu 'bruachan. 


Gheibhteadh 'n ruadh-chearc 'sna coilltean ìosal, 
'S a coileach tùchanach dlùth 'ga brìodal ; 

'S ged bha na beanntan gun fhaing, gun fhrìthean, 
Bha daimh na cròice 'nan còrsaibh lìonmhor. 


'g éisdeachd 


B'e 'n sòlas-inntinn leam a bhi 
Ri còisir bhinn-ghuthaich, ghrinn a' chéitein 
A' seinn gu sunndach an dlùths nan geugan— 


A' choill' fo liath-dhealt, 's a' ghrian ag éirigh. 


Chlaon gach sòlas dhiubh sud mar bhruadar, 

'S mar bhriseadh builgein air bhàrr nan stuadh- 
thonn ; 

Ach soraidh slàn leis gach loinn is buaidh 

A bh' air eilean àghmhor nan àrd-bheann fuara. 


cC A 


Mairi Bhoidheach. 

eh n bhòidheach Sa Nn aici ghaolach, 

Se beid miiie AA BAIS 

A Mhàiri bhòidheach, gur mòr mo ghaol ort; 

A Mhàiri bhòidheach, gur tu a chlaoidh mi, 


A Ah Aen HUT Ail 





( gd gn S -aN 
ire i cx Fe eac Baa | 9. 
'Sadh'fhàg mi bròn - ach gun dòigh air t'fhaotainn. 


2 A Mhàiri bhòidheach, gur mòr mo ghaol ort ; 
Gur tric mi cuimhneachadh ort, 's mi m' aonar ; 
Ged shiùbhlainn féin gach ceum de 'n t-saoghal, 
Bhiodh t' ìomhaigh bhòidheach tigh'nn beò gach 

taobh dhiom. 


Is truagh nach robh mi 's mo Mhàiri bhòidheach 


*. 
L~ 


An gleannan craobhach, leinn féin, is ceò air, 
Is ged a' chrùinteadh mi rìgh 'san Roinn-Eòrpa, 
Cha 'n iarrainn pòg ach o Mhàiri bhòidhich. 

4 Ach chithear féidh 's iad air sgéith 'sna speuran, 
Is chithear iasg 's iad air àird nan sléibhtean ; 
Chithear sneachdadh 's e dubh air gheugan 
Mu 'm faicear caochladh tighinn air mo spéis duit. 


5 A Mhairi rùin, lughdaich thu mo chiall domh ; 
Tha mo chrìdh' le do ghaol air lìonadh ; 
Tha gach là dhomh cho fad ri bliadhna, 
Mur faic mi t'aodann a tha mar ghrian domh. 


6 Do shùilean meallach fo d' mhalaidh bhòidhich ; 
Do bhilean tana air dhath nan ròsan : 
Slios mar chanach an gleannan mòintich, 
'S do ghruaidh mar chaorann fo sgéith nam 
mòr-bheann. 


~] 


C6 chì Màiri 's is urrainn àicheadh 

Gu 'm bheil a chridhe fìor-laist' le gràdh dhi ? 
Oir thug i bàrr ann an cruth 's an àilleachd 
Thar gach maise tha fàs 'san àl so. 


8 C'àit' am faicear 'san t-saogh'l bean t'aogais ? 
Cha 'n 'eil do choimeas-sa ann ri fhaotainn ; 
Am maise, 'n tuigse is an deagh bheusan, 
Tha thu ro àrd os cionn gach aon diubh. 


9 Fhir a shiùbhlas thar tonnan uaibhreach 
A chum nan Innsean tha cian 'sna cuaintean, 
Thoir gach sìoda is nì a tha luachmhor 
A dh' ionnsuidh Màiri a rinn mo bhuaireadh. 


10 Eòin is moiche a théid air sgiathan, 
'S a dhìreas suas ann an àird na h-iarmailt, 
Na bitheadh là a thig fad na bliadhna 
'S nach seinn thu ceòl do mo Mhàiri chiataich. 


Ini 

Ach cha dean eala air slios nam mòr-thonn, 
Cha dean smeòrach am badan bòidheach, 

'S cha dean na h-innealan ciùil ach crònan 
An uair a sheinneas mo Mhàiri bhòidheach. 


Ged a bhiodh mi gu tùrsach, cianail, 

'S mo chridh' le cùram gu mòr air lìonadh, 

Ni do ghnùis-sa, a tha mar ghrian domh, 

Mo chridhe sunndach nuair thig thu m' fhianuis. 


Gu ma slàn do mo Mhàiri bhòidhich, 

Ce b'e àite 'sam bi i chòmhnuidh ; 

'S e mo dhùrachd am fad 's is beò mi, 
Gu 'm bi gach sòlas aig Màiri bhòidhich. 


SOS 


A' Ghruagach hanail. 

1 Fhir a shiùbhlas greis mu thuath, 
Thoir na beannachdan so bhuam 
Chun na rìbhinn bhanail, shuairc 
Tha mu 'n Chaisteal-ruadh a' fanachd. 


~~ 


2 Fhuair mi eòlas oirr' 's mi òg, 
'S sinn le chéile air bheag gò ; 
An gaol a thug mi 'n sin do 'n òigh, 

Bithidh e ri m' bheò air m' aire. 

'S iomadh maise agus buaidh 

A tha oirre fàs a suas ; 

Trian diubh so cha 'n fhaod mi luaidh, 
Ged 's i Ghàidhlig chruaidh a th' agam. 


Tha a gruaidhean mar na ròis ; 
Tha a cneas mar chanach lòin ; 
Tha a beusan banail fòil, 

Is a comhradh mòdhar, tairis. 


Nuair a sheinneas i an duan, 

'S i le càch a' bleoghann bhuar, 

Feumaidh 'n smeòrach air a' bhruaich 
A ceileireadh thoirt suas car tamuill. 


Ach ma 's beò mi gu Dior-daoin, 

Ni mi seòl air bhi r'a taobh ; 

'S cinnteach mi A fàilt, le aoibh, 
Geanalachd is faoilt, o'n ainnir. 


'S e mo Cheist an Gille donn. 

Mo thruaighe mi mur faigh mi thu ! 


1 'S e mo cheist an gille donn 
Théid do chrannaibh àrd nan long ; 
'S ged bhiodh tu gun nì, gun fhonn, 
A t'aodach lom gu 'n gabhainn thu. 


2 Dh' fhàg thu mise dubhacth, trom, 
'S thaobh thu crannagan nan long ; 
Ged a bhiodh do phòca lom, 


Gun nì gun fhonn, gu 'n gabhainn thu. 

M' eudail, m'aighear is mo luaidh 
'Seòladh àrd air druim a' chuain ; 
Saoilidh mi an ceann gach uair, 

Gu 'n tig thu nuas g'am amharc-sa. 


Tha mi 'n so mar dhruid an crann 
'S ise 'n déigh a h-eòin a chall ; 
Seacharan air dol a'm cheann ; 

'S ged thig an t-àm, cha chaidil mi. 


Litir fhuair mi bhuait a nall 

Air a sgrìobhadh leis a' pheann ; 

Thàin' an Nollaig 's dh' fhalbh an t-àm 
O'n gheall thu tighinn a'm amharc-sa. 


Thasgaidh bhlàith mo chrìdh' 's mo chléibh, 
Chuireadh tu air feadan gleus ; 
Dhannsadh tu air ùrlar réidh 

Gu lùghor, eutrom, aighearach. 


Gur e mise tha gu truagh 
'S caolas eadar mi 's mo luaidh , 
Na 'm biodh e 'na rathad cruaidh 
Gu 'n ruiginn uair 'san t seachdain thu. 


Tha mi gun airgead is gun òr: 

Cha 'n e so a rinn mo leòn, 

Ach nach fhaic mi thu ri m' bheò 
A' seòladh taobh an fhearainn so. 


Cha b'e airgead, 's cha b'e òr 
Air an robh mi òg an tòir ; 
Ach na dh' fhalbh air long nan seòl, 
'S a choidhch' ri m'bheò nach fhaigh mi thu. 


Soraidh. 

Ged nach fhaod Bi 'ga ìnns'. 


























2 Tha mi 'g ionndrainn, is cha 'n àicheadh 
Mi 'n té bhàn a bha 'san fhrìth ; 
An déigh dhomh 'buachailleachd 's a h-àrach, 
'S eagal leam gu 'n d' fhàg i mi. 


5 A Bheinn bhreac nan creachann àrda, 
'S tric a shàraich thusa mi ; 
Ach tha mi 'm bliadhna dol g'ad fhàgail : 
Soraidh slàn leat gus an till ! 

4 Cha 'n eil cnoc no glac a'd aodann, 
Coire fraoich a bhos no shìos, 
Nach toir a'm chuimhne iomadh aobhachd 
Ged nach fhaod mi bha 'ga h-ìnns'. 


5 Soraidh leis gach beinn is fireach ; 
A bheinn o'm mithich dhomh bhi triall, 
Guidheam fada féidh a'd ghlacaibh ; 
B'e bhi 'n taice riut mo mhiann. 


SMS 


A' Mhaighdean Àluinn. 

Air son roinn decohradhaaga crìdh 


1 Tha mo leannan dreachmhor, dìreach, 
Is 'na gluasad socair, sìobhalt ; 
Cha 'n 'eil maighdean anns an sgìreachd 
Thig a 'nìos riut ann an gnìomh. 


2 'S ann fo sgàile nam beann-àrda 
Dh' thas an rìbhinn a tha aluinn; 
Labhraidh i gu blasda 'Ghàidhlig : 


'Chainnt is feàrr a tha 'san tìr. 


1 


BINNEAS NAM BARD. 


Dh' fhàs i suas mar sh6bhraig bhòidhich, 

Modhail, màlda mar an neòinean ; 

Cha d' fhuair amaideachd no gòraich' 
Aite-còmhnaidh riamh 'na crìdh'. 


Tha mo ghaol-sa cridheil, ceòlmhor— 
C6 'na cuideachd a bhiodh brònach ? 
Nuair a theannas i ri òrain 

Faodaidh 'n smeòrach a bhi bìth. 


Falt a cinn 'na dhualan òrdail ; 

Dheth cha 'n ioghnadh i bhi spòrsail ; 

Ceum gu bràth nach dochainn feòirnean ; 
Meòir is bòidhche air an sgrìobh. 


Cha 'n 'eil maighdean anns an dùthaich 

Tha cho measail no cho cliùiteach ; 

'S iomadh h-aon a thug dhuit ùmhlachd, 
Is a lùb dhuit anns gach nì. 


O'n a chuir mi fhéin ort eòlas, 

'S tric a bha sinn cridheil còmhla ; 

Ach tha mis' an diugh a'm ònar 
Dubhach, brònach, is thu 'm dhìth. 


'S ged a tha mi fad' air faontradh 

Thall 's a bhos air feadh an t-saoghail, 

Air mo spéis dhuit cha tig caochladh ; 
Thug mi gaol dhuit bhios gun chrìch. 


ASS 


Eilidh Bhan. 

Eilidh bhàn Choire-chnàimh, C6 nach tugadh gaol dhi! 

*S beag an t-iongnadh cainnt mo chrìdh bhi; “Greas a nìos ort, eudail !'” 





1 Gaol gach gille, cliù gach filidh, 
Tuath no deas gu 'n téid mi ; 
Na 'm b' fhear-dhàn mi mar a b' àill leam ; 
Gu là bhràth bhiodh sgeul ort. 


2 Gun dad fasgaidh ach mo bhreacan, 
'S mo làmh dheas mu d' chaol-chrios, 
Sud mar fhuair mi 'n oidhche 's buaine 
Tric ro-luath 'gar sgaoileadh. 


OT 

S Ged tha Fear-a'-Bhràighe, thall ud, 
'S ceudan eile 'n déigh ort, 
'S leam-sa, neothar-thaing dhoibh uile, 
Gaol is furan m' eudail ! 


4 'S truagh nach b' ann an nochd, a leannain, 
Dh' òlar deoch na réite ; 
An sin le 'r gairm, gu Cill-a'- Mhunna 
Cha bu ruith ach leum leam. 


SOS 


Chunnacas Bean 'san Tur 'na Suidhe 

2 'S a falt a sìos 'na dhualaibh buidhe, * 
Fairich ì o, fairich 6 ; 
'S i 'ga chìreadh le cìr fhiodha ; 
Eh6 ude hé u é. 





* Aithris gach sreath a réir mar a ta shuas. 


—1 

3 Dh'fheòraich mi dhith c6 dheth 'm bitheadh. 
Fairich ì o, fairich 6 ; 
Gur e 'n t-àrd-righ m' athair dligheach ; 
Eh6é u 6 e hé u é. 


4 Mac righ Seumas a' toirt domh bidhe ; 
Fairich ì o, fairich 6 ; 
'S a bhaintighearn òg a' toirt domh dibhe. 


EB hou oe ho w 6. 


So 


Gur Trom, Trom mo Cheum. 

S mi gu tùrs ach a'd dhéigh. 


2 Gheall thu dhòmhsa, a luaidh, 
Gaol bhiodh fìrinneach. buan ; 

Ach 's ann shearg e mar bhlàth 
Dh' fhàgas fàl air a' chluan. 


o Thug mi gaol dhuit 's mi òg ; 
'S bhithinn dìleas ri m' bheò ; 

Chaidh na saighdean a'm chrìdh' 
'G éisdeachd brìodal do bheòil. 

4 O nach d' fhuair mi do làmh, 
O, cha dual domh bhi slàn ! 

Cuiridh 'm bròn mi do 'n chill 
As nach till mi gu bràth. 


5 Gus an dùinear mo shùil 
Anns a' chlò as nach dùisg, 
Bidh mi gaol ort gach là, 


Fhir nam blàth-shùilean ciùin. 


7T9 


Am fonn. 

O, sud am fonn Fa *chuala' mi BAn Buair adbhadgmios; 

Mi'n cluain ri uchd mo mhàthar, 'S mo chridhe snàmh 'na ceòl ; 

Gu'n th? Ar i mo chridhe leis, 'S mi mireagaich mu'n chrò. 


2 Bu tric o sin 'ga chlàistinn mi 
Mu eadradh ard-thrath nòin, 
'S mi beadradh, air an àirigh, 
Ri mo Mhàiri àillidh òig ; 
No feadh nan glacag fàileanta 
'S an tàrladh dhuinn, gun ghò, 
Bhi coinneachadh gu mànranach, 
Fo sgàilean Choill-nan cnò. 

Ach b' éiginn domhs' an àirigh 
Agus Màiri chur air chùl, 
Is siubhal fad o'n àite sin 
'San robh mo ghradh is m' ùigh, 
A sheasamh anns na blàraibh 
'N aghaidh nàmhaidean ar dùthch' : 
'S an latha dh' fhàg mi 'm Bràighe, 


Ri ! bu chraiteach m' aigne brùit'. 


O! sud am fonn a chuala mi, 
'S a chuaileanaich mu m' chrìdh', 
Is tric a dhùisg dhomh sealladh 
Air mo leannan 's air mo thìr ; 
An uair a bhithinn airtnealach 
'Nam chairtealan, le sgìos, 
Gu 'n taislicheadh e m' anam 


Nuair a chanainn e leam fhìn. 


Ach thog am fonn an tràth-so dhom h 
Fàth cànrain agus bròin ; 
Oir dhùisg e ìomhaigh Màiri 
Is mo mhàthar, 's iad fo 'n fhòid ; 
Gach caochladh agus sàrach 
Thàinig air na Gàidheil chòir 
O'n àm 'sna bhuail an dàn ud mi 
Le gràdh, nuair bha mi òg ! 


Latha Dhomh bhi 's Tigh-osda. 

Chuìr e ghràdh ann an céill domh, Sgeul an éibhneis sin leam. 


) M' uile chridhe 's mo ghealladh 

Thug mi dh' fhear a chùil òir ; 

Sùil is mìogaiche sealladh 
'S gruaidh thana mar ròs ; 

Beul tha brìodalach, meachair, 
Deud mar chailc, 's e gun spòrs ; 

B'e mo mhiann a bhi faisg ort, 
Fhir is blasd' o'n tig pòg. 

Pòg is mìlse na 'n siùcar, 
Thig o'n fhiùran ùr, òg. 
Nàile ! chunnaic mi uair thu, 
'S leat cha b' fhuathach bhi 'm chòir. 
Aig a mheud 's thug mi ghaol duit 
Cha 'n fhaod' mi bhi beò ; 
Bho na thréig thu do ghealladh, 
'S e ni fàbhor dhomh 'n fhòid. 


Tha leann dubh air mo lìonadh ; 
Tha mo chrìdh' mar an luaidh ; 
Ciamar bhitheas mi ceart deth, 
Bho na ghabh thu orm fuath ? 
Och is och ! ciod e 'n t-aobhar 
Mu 'n do chaochail thu, luaidh, 
'S tu bhi cinnteach à mo neo-chiont, 
'S gur e droch sgeul a fhuair ? 


C' ar son chreid thu 'n droch sgeul orm, 
Fhir is ceutaiche gnùis ? 

Tha thu 'd aonar a' faotainn 
M' uile ghaoil-sa, a rùin. 

'S m6r gu 'm b' fhèarr thu a'd léine, 
No mar dh' éireadh tu rùisgt', 

Na ged gheibhinn fear stòrais 
'S gun mi 'n tòir air o thùs. 


Ged a bhiodh iad mu m' chomhair, 
Fir an domhain gu léir, 
Is gu 'm faighinn mo roghainn, 
'S tusa thaghainn dhomh féin. 
'S i do phòg le làn dhùrachd, 
Fhir is rùnaich fo 'n ghréin, 
Chuireadh m' éislean air fògradh, 
Chuireadh bròn uam air sgéith. 


So 


f 


lV 

Ged a chunnaic mi 'm bàta 
Cha d' fhàilteach mi ris ; 

Gu 'n robh mise bochd, cràiteach 
Agus iadsan air mhisg ; 

'S iad ag òl mo dheoch-slàinte 
'Gam réiteach gun fhios ; 

Thug mi dùbhlan do m' chàirdean : 
Choidhch' cha tàlaidh mi ris. 


'S e tha tighinn air m' aire 
'S 'gam ruighinn gu teann : 
Tad bhi 'g iarraidh mo phòsadh 
Ri fear-stòrais gun taing. 
Cha toir mise gu bràth dha 
Mo dheas-làmh ann am bann ; 
'S ann tha cùmhnanta m' fhacail 
Ann an Glascho nan Gall. 


Tha mo chion air an fhleasgach 
Innidh, leadanach, ùr ; 
Nuair a dh' éireadh tu 'd sheasamh, 
Gu 'm bu deas thu bho d' chàl ; 
Gur a math thig dhuit deise 
De 'n bhreacan o 'n bhùth ; 
Nuair a thigeadh tu làimh rium 
Chuireadh t' fhàilt' mi gu sunnd. 


Fhir a dhìreas am bealach, 
Thoir leat soraidh bhuam féin, 

'S dean a liubhart do 'n òigear sin 
Is spòrsaile ceum. 

A cheart aindeoin gach gruagaich 
A ni suas riut a'm dhéigh, 

'S tric a bha mi 's tu 'n uaigneas 
Air a' bhuaile leinn féin. 


nigheanag a' chuil duinn, nacb fhan thu ? 

2 'S ann o'n bha mi beag a'm phàisde 
Thug mi gràdh dhuit a bhios maireann. 


3 Nuair a bha sinn ris a' chualach 
Thug mi luaidh do d' chuailean barrfhionn. 

'S leis na dh'fhàs de dhreach 's de dh'aoidh ort 
Thàlaidh thu mo ghaol gu daingeann. 


Gorm-shùil mheallach aig mo ghaol-sa, 
Maladh chaol is caoine sealladh. 


Gruaidh is deirge na 'n caorann, 
'S e fo bhraon am bàrr nam meangan. 


Beul o 'm binne ceòXdl is gàire, 
Deudach àluinn mar a' ghaillionn. 


Muineal geal mar chanach sléibhe, 
Broilleach ceutach mar an eala. 


Seang-chruth cuannda, cuimir, eutrom, 
'S e gun éislean no gun ainneamh. 


'S tric a fhuair mi treis de d' mhanran 
Air an àirigh anns na gleannaibh. 


'S minic bha mi riut a' sùgradh 
Fo na geugan cùbhraidh barraich. 


'S anns a' mhadainn latha Càsga 
Thug thu dhomh do làmh 's do ghealladh. 


Ach ma dh' fhàgas tu an dùthaich, 
'S trom mi giùlan do chion-falaich. 


C' uime rachadh tu gu Galldachd 


Dh' fhoghlum fealltachd o na Gallaibh ? 


Fan, a ghaoil, an tìr nan Gàidheal 
Far am bheil an àbhaist cheanail. 


Allt-an-t-Sincair., 

2 Bha 'n smeòrach cur nan smùid dhi 

Air bacan-cùil leath' féin ; 

An dreathan donn gu sùrdail, 
'S a rifeid-chiùil 'na bheul ; 

Am bricean-beithe 's lùb air, 
'S e gleusadh lùth a theud ; 

An coileach dubh ri dùrdan, 
'S a chearc ri tùchan réidh. 

3 Na bric a' gearradh shùrdag, 
Ri plubraich dhlùith le chéil', 
Taobh-leumraich mear le lùth-chleas, 
A bùrn le mùirn ri gréin, 
Ri ceapadh chuileag siùbhlach, 
Le 'm bristeadh lùthmhor fhéin : 
Druim lann-ghorm 's ball-bhreac giùran, 
'S an lainnir-chùil mar léig. 


4 Mil-dheoghladh sheillean srianach 
Le crònan 's fiata srann, 
'Nan dìthean baglach, riabhach 
Mu d' bhlàithean grianach chrann ; 
Straibh-dhriùchdain dhonna, thiachdaidh 
Fo shìnean cìochan t' fheòir 
Gun theachd-an-tìr no bhiadh ac', 
Ach fàileadh ciatach ròs. 


5 Gur milis, brisg-gheal, bùrn-ghlan 
Meall-chùirneineach 's binn fuaim, 
Bras-shruthain Allt-an-t-siùcair 
Ri torman siùbhlach, luath ; 
Gach biolair 's luibh le 'n ùr ròis, 
A' cinntinn dlùth mu bhruaich, 
'Se toirt dhaibh bhuadhan sùghmhor 
G' an sùgh-bheathchadh mu 'n cuairt. 


Bùrn tana, glan, gun ruadhan, 
Gun deathach, ruaim, no ceò, 
Bheir anam-fàs is gluasad 
D'a chluaineagan mu bhòrd. 
Gaoir bheachan buidhe 's ruadha 
Ri diogladh chluaran-òir ; 
'S cìr-mheala 'ga cur suas leò 
'N céir-chuachagan 'nan stòir. 

Gur sòlas an ceòl-cluaise 
Ard-bhàirich buair mu d' chrò ; 
Laoigh cheann-fhionn, bhreac, is ruadha 
Ri freagradh nuallan bhò ; 
A' bhanarach le buaraich, 
'S am buachaill' dol 'nan cùir, 
Gu bleoghann a' chruaidh ghuaillfhinn 
Air cuaich a thogas cròic. 


Bidh lòchrain-mheala lùbadh 
Nan sràbh, 's brùth air gach géig 
De mheasan milis, cùbhraidh 
Nan ùbhlan is nam peur ; 
Na duilleagan a' liùgadh, 
Is fallus-cùil diubh féin, 
Is clann a' gabhail tùchaidh 
'Gan imlich dlùth le 'm beul. 


B'e'n crònan t'easan srùlach 
An dùrdail mhùirneach Mhàigh ; 
'S do bhoirchean daite sgùm-gheal 
Tiugh flùireanach, dlùth, tlàth ; 
Le d' mhantal de dhealt ùr-mhìn 
Mar dhùbhradh cùil mu d' bhlàth ; 
'S air calg gach feòirnein t'ùr-fheòir 
Gorm neamhainn dhriùchd a' fàs. 


Do bhrat làn shradag daoimein ; 
Do bhraon ni soills' air làr ; 
An carpet 's gasda foidh-neul, 
Gun cho fine an Whitehall ; 
Mu d' bhearradh gorm-bhreac, coillteach, 
An cinn an loinn le àl ; 
Na sòbhraichean mar choinnlean 
'Nan coinnlearan a'd sgàth. 

Bidh guileag eala tùchan — 
'S eòin bhùchuinn am bàrr thonn, 
Aig ionbhar Allt-an-t-siùcair 
Snàmh lùth-chleasach le fonn, 
Ri seinn gu moiteil, cùirteil, 
Le muineil-chiùil 's iad crom, 
Mar mhàla pìoba 's lùb air, 
Ceòl aoifidh ciùin nach trom. 


'S grinn an obair ghràbhail 
Rinn nàdur air do bhruaich ; 
Le d' lurachain creamhach, fàsmhor, 
'S am buicean bàn orra shuas ; 
Gach saimir, neòinean 's màsag 
Mìn bhreac air làr do chluain, 
Mar reultan reòt' an deàrrsaidh 
'Na spangan àluinn, nuadh. 


Bidh croinn 's am bàrr mar sgàrlaid, 
De chaoraibh àluinn ann ; 

Ts cnothan bachlach, àrbhuidh 
A' faoisgneadh àrd mu d' cheann ; 

Bidh dearcan 's suibhean sùghmhor 
Trom-lùbadh an luis fhéin, 

laoin, seacaidh, blasda, cùbhraidh, 

Ag call an drùis ri gréin. 


'S co làn mo lios ri Pàrras 
De gach cnuas is feàrr an coill' ; 
'Na réidhlich arbhar fàsaidh 
Bheir piseach àrd is sgoinn ; 
Pòr reachdmhor, minear, fàsmhor 
Nach cinn gu fàs 'na laoim, 
Cho reamhar, luchdmhor càileachd 
'S gu 'n sgàin a' ghràn o dhruim. 

Do thacar mara 's tìre, 
Bu teachd-an-tìr leis féin ; 

'Nan treudan, féidh a'd fhrìthean, 
'S a'd chladach 's mìlteach éisg ; 
'Nad thràigh tha maorach lìonmhor, 
'S air t' uisge 's fìor-bhras leus 

Aig òganacha rìomhach 
Le morghath fìor-chruaidh geur. 


Gur h-ùrail, sliochdmhor, cuanta 
Greigh each air t' fhuarain ghorm, 
Le 'n ìotadh tarruinn suas riut, 
Le cluinntinn nuall do thoirm ; 
Bidh buicean binneach 's ruadhag 
'S minn mheanbh-bhreac, chluas-dearg, 
Ri h-ionaltradh gu h-uaigneach, 
'S ri ruideis luath mu d' lòn. 


Gur damhach, aghach, laoghach, 
Mangach, maoiseach, t' fhonn ; 
Do ghlinn le seilg air laomadh, 
Do gharbhlach-chraobh 's do lom ; 
Gur àluinn barrfhionn, braonach 
Do chanach caoin-gheal thom, 
'Na mhaibeanan caoine, maoth-mhìn 
'Nad mhòintich sgaoth chearc donn. 


B'e sud an sealladh éibhinn, 
Do bhruachan glé-dhearg ròs, 
'S iad daite le gath gréine 
Mar bhoisgnich leug-bhuidhe òir ; 
B'e sud an geiltreadh glé-ghrinn, 
Cinn dhéideag am measg feòir, 
De bharran luibhean ceutach, 
'S fuaim bhinn aig teud gach eòin. 

19 O, lilidh, rìgh nam flùran ! 
Thug bàrr-mais air ùr-ròs gheug, 
'Na bhabaidean cruinn, plùr-mhìn 
'S a chrùn geal, ùr mar ghréin ; 
Do 'n uisg ud, Allt-an-t-siùcair, 
Is cùbhrainn da bho bheud 
'Na rionnagan m'a lùbaibh 
Mar reultan-iùil nan speur. 


20 Do shealbhag ghlan 's do luachair 

A' bòrcadh suas mu d' chòir ; 

Do dhìthein lurach, luaineach 
Mar thuairneagan de 'n òr ; 

Do phris lan neada cuachach, 
Cruinn, cuarsgagach aig t' eòin ; 

Barr-braonain 's an t-sàil-chuachaig 
'Nan dos an uachdar t' fheòir. 


21 B'e sud an leigheas léirsinn 
Do loingeas bréid-gheal, luath 
'Nan sguadrona seòl bhréid-chrom, 
A' bòrdadh geur ri d' chluais, 
'Nan giuthsaichean beò-ghleusta 
'S an cainb gu léir riu shuas, 
'S Caol Muile fuar 'ga reubadh 
Le anail-speur o thuath. 


922 Ts cruaidh a bhàirlinn fhuair mi 
O'n fhuaran 's blasda glòir ; 
An caochan is mò buadhan 
A tha fo thuath 'san Eòrp ; 
Lìon ach am bòla suas deth, 
'S de bhranndaidh fhuair na 's leòir, 
Am puinse milis, guanach 
A thàirneas sluagh gu ceòl. 


BINNEAS NAM BARD. 


e 
So 
(ey) 


Muim-altruim gach pòir uasail 
Nach meath le fuachd nan speur ; 

Tha sgiath o'n àirde tuath oirre 
Dh'fhàg math a buar 's a feur ; 

Fonn deiseireach, fìor uaibhreach, 
'Na speuclair buan do 'n ghréin ;- 

Le spréidh théid duine suas ann 
Cho luath ri each 'na leum. 


Is aol is grunnd d'a dhailean 
Dh' fhàg Nàdar tarbhach iàd ; 
Air am meinn gu 'n toir iad arbhar, 
S' tiugh starbhanach ni fàs ; 
Bidh dearrasanaich shearr-thiaclach 
'Ga lannadh sìos am boinn 
Le luinneagan binn nìghneag, 
An ceòl is mìlse rainn. 


An coire 's feàrr 'san dùthaich, 
An coire 's sùghmhor fonn ; 

'S e coirean Allt-an-t-siùcair 
An coirean rùnach, lom ; 

'S ge lom, gur molach, ùrail, 
Bog-mhìodar dlùth a thom, 

Am bheil mil is bainne brùchdadh 
'S uisg” ruith air siùcar pronn. 


An coire searrachach, uanach 
, , 
Meannach, uaigneach àidh ; 
An coire gleannach, uaine, 
Bliochdach, luath gu dàir ; 
An coire coillteach, luachrach 
9g 
An goir a' chuach 'sa Mhàrt ; 
An coire 'm faigh duin' uasal 
OO 
Biast dubh is ruadh 'na chàrn. 

27 An coire brocach, taobh-ghorm 

Torcach, faoilidh, blàth ; 

An coire lonach, naosgach, 
Cearcach, craobhach, gràidh ; 

Gu bainneach, bailceach, braonach, 
Breacach, laoghach, blàr, 

An sultmhor mart is caora, 
'S is torach !aoimsgir bàrr. 


28 An coire 'm bi na caoraich 
'Nan caogada le 'n al ; 
Le 'n reamhad gabhail faoisgneadh 
An craicinn mhaoth-gheal, thlàth ; 
B'e sud am biadh 's an t-aodach 
'Nad fhaoin-ghleann is a'd àird ; 
An coire luideach, gaolach, 
'S e lan de mhaoine gràis. 


29 An coire lachach, dràcach 
Am bi guilbnich, 's tràigh-gheòidh òg ; 
An coire coileachach, làn-damhach, 
Is moch 's is anmoch spòrs ; 
'S tim dhomh sgur 'g an àireamh— 
An coire 's fàsmhor pòr, 
Gu h-ìnnseach, doireach, blàrach, 
'S is ìmeach, càiseach bò. 


FAICSS 


Seinn och bo ro, Seinn 

Seinn och ho r6, seinn. Rann—Gur muladach tha mi, 

fS mie ain àirigh chruidh bL ainne. 


2 'S gur muladach sgìth mi, 
'S mi leam fhìn an tìr aineoil. 


3 Cha b' ionnan 's mar bha mi 
Mu 'n d' fhàg mi Braigh-rainich. 


4 Le m' phiuthar 's le m' bhràthair, 
'S cead bhi mànran ri m' leannan. 


5 'S tric a bha mi 's tu sùgradh 
fe) 
'S cha b' fhiù leat ach caineal. 


6 Ann am bothan an t-sùgraidh, 
'S e bu dùnadh dha barrach. 

'S ged nach bi mi 'ga ràitinn, 
Thug mi gràdh dhuit 's mi 'm leanabh. 


'S e bu leabaidh dhuinn luachair, 
'S e bu chluasag dhuinn canach. 


Seinn ochoré, Ruaraidh, 
Bidh daoin-uails air do bhanais. 


Seinn ochoré, Thormaid, 
Fbir nan gorm shùilean meallach. 


Làmh a stiùireadh am bàta, 
; n Ba ; 
S muir a' gàirich m'a darach. 


'S tu gu 'n stiùireadh i dìreach 
Troimh Chaol Ile 'na deannaibh. 


'S tu gu 'n stiùireadh i tioram 
'S muir a' mireadh ri darach. 


'S ged nach bi mi 'ga ìnnseadh, 
'S ann an Tle mo leannan. 


'S ged nach bi mi 'ga ràitinn, 
Thug mi gràdh dhuit, 's mi 'm leanabh. 


FAI4ESS 


A ho ro, mo Mhairi Lurach. 

Do'n d'thug mi mo ghaol cho buileach, 

Nach fhaod mi fuireach ach gann a' dchoir: 


1 Moire! 's i mo ghaol a' ghruagach, 
Seang chorp fallan, thug mi luaidh dhuit, 
'S o nach fhaod mi deanamh suas riut 

Bidh mi fuasgaladh nan seòl. 


2 Bidh mo smuaintean anns gach àm ort, 
Ged a b' ann a' dol do 'n chrann mi ; 
Chuir thu seacharan a'm cheann, 

'S cha 'n amais mi air ceann nan ròp. 


9 Bidh mi smuainteach ort a'm leabaidh ; 
Bidh mi bruadar ort a'm chadal ; 
Cha leig mi thu, ghaoil, as m' aire 
Fhad 's tha mi air thalamh beò». 

'S tu mo chadal, 's tu mo dhùsgadh ; 
'S anns a' mhaduinn 's tu 's cruit-chiùil domh ; 


'S ann ort a DA. mo chùrsa 
Nuair bhiodh càch an dlùths a' cheò. 


Moire ! 'S i mo ghaol an ainnir— 

Do dha ghruaidh mar chaor air mheangan, 

Fàileadh an t-subh-chraoibh de d' anail ; 
'S gur tu m' aighear de n' tha beò. 


Moire ! 'S i mo ghaol an rìbhinn — 

Com is deise leam a chì mi, 

Mala chaol mar it' an fhìor-eoin— 
'S toigh leam fhìn mo Mhàiri òg. 


An robh thu ann am barail, Mhàiri, 

Gur h-ann 'gad mhealladh bha mi ? 

'S dòcha leam thu na mo mhàthair, 
Ged is i rinn m' àrach òg. 


An robh thu ann am barail, ghruagach, 

Gur h-e do stòras bha mi ruagadh ; 

Tha do thochar ann ad ghruaidhean ; 
B' fhèarr leam sud na buaile bhò. 


Cha ghabh mise sud mar thàmailt, 
Ged chuir thu fear ùr 'nam àite ; 
Ach bidh mise falbh air sàile ; 

'S gur fhaisge dhòmhsa bàs na beò. 


FIMsSSS 





Fallan gun dith thainig thu. 

Le leine chaol 's le bhrògan dubha ; 
Thug mi gaol do mhac a' phìobair 
Nach leig mi gu bràth air dìochuimhn 
Gus an càirich iad mi 'm shìneadh 

An ciste chaoil 's mo cheann gle ìosal ; 
'S tric a shiubhail cuairt nam port mi 
Feuch am faic mi fear do choltais ; 
Fhir a' chuil duinn 's a' chalpa shocair, 
'S fada chluinnteadh fuaim do phìoba 
Stigh Caol Muile o Chaol Ile ; 

'S na 'm bu leamsa còir na rìoghachd, 
Gun toil m' athar bhi 'ga sgrìobhadh, 
Ghibhtinn sud agus mi fhìn ort ; 

'S na 'm bu leam bhi roinn an fhearainn, 
Cha bhiodh do mhac oighre falamh ; 

Bu leis Eige, Rum is Canna, 

Suaineart dhubhghorm a' bharraich, 

Is Lios-mòr a chumail riut arain, 
Apuinn bhòidheach a' chruidh bhainne, 
'S Meadar loch nan òighean maiseach. 


FHIOISS 

